text:
Ivyo Mungacita Kuti Musankhe Vinthu Mwavinjeru pa Uwukirano
“Ŵapungwe . . . na ŵamwali . . . ŵalumbenge zina la Yehova.”—SAL. 148:12, 13.
1. Kasi Ŵakhristu awo mbawukirano ŵakucita milimo wuli?
TILI mu nyengo yapadera. Pa nyengo yasono, ŵanthu mamiliyoni ghanandi ŵakwiza mu cisopa caunenesko kuluska kumasinda kose. (Uvu. 7:9, 10) Vinthu vyakukondweska vikucitikira ŵawukirano ŵanandi apo ŵakovwira ŵanji kupulikiska unenesko wa mu Baibolo uwo ngwakuponoska umoyo. (Uvu. 22:17) Ŵawukirano ŵanyake ŵakucitiska masambiro gha Baibolo, kovwira ŵanthu kuti ŵaŵe na umoyo uwemi. Ŵanyake ŵakupharazga mwamwamphu mu vigaŵa vya ciyowoyero cinyake. (Sal. 110:3; Yes. 52:7) Kasi mungacita wuli kuti mukhorwenge pakucita mulimo wa kupharazga?
2. Kasi nkhani yakukhwaskana na Timote yikulongora wuli kuti Yehova ngwakunozgeka kupeleka maudindo ku ŵawukirano? (Wonani cithuzithuzi cakwamba.)
2 Pakuŵa muwukirano, mungasankha vinthu ivyo vingazakamovwirani kuti mucite mauteŵeti ghanandi mu gulu la Ciuta. Mwaciyelezgero, vikulongora kuti Timote wa ku Lisitira wakasankha vinthu mwavinjeru, ndipo ivi vikawovwira kuti wacite uteŵeti wa umishonale apo wakaŵa na vyaka vya pakati pa 17 na 19 panji m’ma 20 kuuyambiro. (Mil. 16:1-3) Pa nyengo yinyake ŵanthu ŵakawuska civulupi ico cikapangiska kuti Paulosi wafumeko ku Tesalonika na kusida mpingo uwo ukaŵa kuti wamba waka. Vikuwoneka kuti pakati pajumpha myezi yicoko waka, Paulosi wakatuma Timote kuti wawelere ku Tesalonika kuti wakakhozge ŵabali. (Mil. 17:5-15; 1 Tes. 3:1, 2, 6) Ghanaghanirani waka umo Timote wakajipulikira pakupokera uteŵeti uwu.
CINTHU CAKUZIRWA COMENE ICO MUKWENERA KUSANKHA
3. Kasi nchinthu wuli cakuzirwa comene ico mukwenera kusankha pa umoyo, ndipo mungasankha pawuli?
3 Nyengo ya uwukirano njakusankhira vinthu vyakuzirwa. Kweni pali cinthu cimoza cakuzirwa comene ico mukwenera kusankha. Cinthu ici nkhuteŵetera Yehova. Kasi mukwenera kusankha pawuli kuti muteŵetere Yehova? Yehova wakuti: “Kumbuka Mlengi wako mu mazuŵa gha uphya wako.” (Muph. 12:1) Cinthu cimoza ico mungacita kuti mulongore kuti ‘mukukumbuka’ Yehova nkhumuteŵetera mwakukwana. (Dute. 10:12) Kuteŵetera Ciuta na mtima winu wose, nchinthu cakuzirwa comene ico mungasankha. Cingamovwirani umoyo winu wose.—Sal. 71:5.
4. Padera pa kusankha kuteŵetera Yehova, ni vinthu wuli vinyake ivyo mukwenera kusankha ivyo vikhwaskenge uteŵeti winu kwa Ciuta?
4 Mbunenesko kuti padera pa kuteŵetera Yehova, paliso vinyake ivyo mukwenera kusankha pa umoyo. Mwaciyelezgero, mungaŵa kuti mukughanaghanirapo vya kutora panji kutengwa, uyo mutoranenge nayo, ndiposo umo mungasangira ndalama. Ivi navyo ni vinthu vyakuzirwa, kweni mungacita makora kuti musankhe dankha kuteŵetera Yehova mwakukwana. (Dute. 30:19, 20) Cifukwa wuli? Cifukwa cakuti ivyo musankhenge pa nkhani ya nthengwa na nchito vingakhwaska uteŵeti winu kwa Ciuta. (Yaniskani na Luka 14:16-20.) Kweniso, para mwasankha dankha kuteŵetera Ciuta musankhenge makora vinthu pa nkhani ya nthengwa na nchito. Ntheura, sankhani dankha vinthu vyakuzirwa comene.—Fil. 1:10.
KASI MUCITENGE VICI PA UWUKIRANO WINU?
5, 6. Yowoyani cakucitika ico cikulongora kuti para munthu wasankha makora vinthu, viwemi vikumucitikira. (Kweniso wonani nkhani yakuti: “Ivyo Nkhasankha Apo Nkhaŵa Mwanici” mu magazini iyi.)
5 Para mwasankha kuteŵetera Ciuta, mwambenge kughanaghanirapo pa ivyo iyo wakukhumba kuti mucitenge, na ivyo mungacita kuti mumuteŵetere. Mubali munyake wa ku Japan wakalemba kuti: “Apo nkhaŵa na vyaka 14, nkhaluta ku upharazgi na mulara wa mu mpingo withu, ndipo iyo wakawona kuti nkhakondwanga yayi na uteŵeti. Mwalusungu wakaniphalira kuti: ‘Yuichiro, luta dankha ku nyumba. Ukakhale pasi na kughanaghanirapo comene pa ivyo Yehova wakucitira.’ Nkhacita ivyo mubali uyu wakaniphalira. Nakuti nkhalutilira kughanaghanirapo na kulomba kwa mazuŵa ghanandi. Pacoko na pacoko, maghanoghano ghane ghakasintha. Nkhamba kusangwa pakuteŵetera Yehova. Nkhatemwanga kuŵazga vya ŵamishonale, na kwamba kughanaghanirapo umo ningacitira kuti niteŵetere Ciuta mwakukwana.”
6 Yuichiro wakalutizga kuti: “Nkhamba kusankha vinthu ivyo kunthazi vingazakanovwira kuti nkhateŵetere Yehova ku vyaru vya kuwaro. Mwaciyelezgero, nkhamba kusambira Cingelezi. Nkhati namalizga sukulu ya sekondare, nkhamba kusambizga Cingelezi kwa nyengo yicoko, mwakuti niŵenge na mpata wakucitira upayiniya. Apo nkhaŵa na vyaka 20, nkhamba kusambira Cimongoliya, ndipo nkhaŵa na mwaŵi wa kukumana na gulu la ŵapharazgi ŵa ciyowoyero ici. Pakati pajumpha vyaka viŵiri, mu 2007, nkhaluta ku Mongolia. Nkhati naluta ku upharazgi na ŵapayiniya ŵanyake na kuwona kuti pali ŵanthu ŵanandi awo ŵakupenja unenesko, nkhakhumba kusamukira ku malo agha na kukawovwira. Nkhawelera ku Japan kuti ninozgeke. Nacita upayiniya mu Mongolia kufuma waka mu Epulero 2008. Kuno umoyo ngwakusuzga. Kweni ŵanthu ŵakupulikira makani ghawemi, ndipo nkhuŵawovwira kuti ŵasendelere kwa Yehova. Nkhuwona kuti nkhasankha makora vinthu.”
7. Kasi ni vinthu wuli ivyo munthu wakwenera kusankha yekha, ndipo Mozesi wakapeleka ciyelezgero wuli pa nkhani iyi?
7 Munthu waliyose wakwenera kusankha yekha cakucita pa nkhani ya umo wacitirenge na umoyo wake pakuŵa Kaboni wa Yehova. (Josh. 24:15) Wakwenera kusankha yekha kunjira mu nthengwa panji yayi, munthu uyo wakwenera kutorana nayo, panji nchito iyo wakwenera kugwira. Kasi musankhenge nchito iyo munthu wakusambira kwa nyengo yifupi? Mwaŵawukirano ŵanyake mukukhala ku mizi yikavu; mwaŵanyake mukukhala mu misumba yisambazi. Mukupambana comene pa nkhani ya wunthu, milimo, ivyo vyamucitikirani pa umoyo winu, ivyo mukutemwa, na ukuru wa cipulikano cinu. Mukupambana nga umo ŵawukirano Ŵacihebere awo ŵakaŵa ku Eguputo ŵakapambanirananga na Mozesi uyo nayo wakaŵa muwukirano. Iyo wakaŵa musambazi, apo Ŵahebere ŵanyake ŵakaŵa ŵazga. (Ex. 1:13, 14; Mil. 7:21, 22) Nawo ŵakaŵa mu nyengo yapadera nga umo viliri na imwe. (Ex. 19:4-6) Waliyose wakeneranga kusankha ico wacitenge pa umoyo wake. Mozesi wakasankha vinthu viwemi.—Ŵazgani Ŵahebere 11:24-27.
8. Kasi pali wovwiri wuli ku ŵawukirano awo ŵakukhumba kusankha vyakucita pa umoyo wawo?
8 Yehova wakumovwirani kuti musankhe vinthu mwavinjeru pa uwukirano. Wakumulongozgani na fundo izo zingamovwirani pa umoyo winu. (Sal. 32:8) Kweniso ŵapapi ŵinu awo Mbakaboni, na ŵalara mu mpingo winu, ŵangamovwirani pa umo mungalondezgera fundo izi. (Zinth. 1:8, 9) Tiyeni tiwone fundo zitatu za mu Baibolo izo zingamovwirani kuti musankhe vinthu mwavinjeru, ivyo vingakhwaska umoyo winu wa munthazi.
FUNDO ZITATU ZA MU BAIBOLO ZAKUTI ZIMOVWIRANI
9. (a) Kasi Yehova watipa vici? (b) Kasi para munthu wapenja dankha Ufumu wakuŵa na mwaŵi wuli?
9 Penjani dankha Ufumu wa Ciuta na urunji wake. (Ŵazgani Mateyu 6:19-21, 24-26, 31-34.) Yehova wali kutipa wanangwa wa kusankha. Wandayowoye utali wa nyengo ya uwukirano iyo mukwenera kumalira pa kupharazga Ufumu. Kweni Yesu wakayowoya fundo yakovwira yakuti tipenje dankha Ufumu. Para mukupenja dankha Ufumu, muŵenge na mwaŵi ukuru wa kulongolera kuti mukutemwa Ciuta, ŵazengezgani ŵinu, ndiposo kuti mukuwonga cigomezgo ca umoyo wamuyirayira. Apo mukughanaghana vya nthengwa na nchito, wonani usange ivyo musankhenge vipangiskenge kuti mwenjerwenge na vinthu vyakuthupi, panji kuti mulongorenge mwamphu pa Ufumu wa Ciuta na urunji wake.
10. Cifukwa wuli Yesu wakaŵa wakukondwa, ndipo imwe mungaŵa ŵakukondwa para mungasankha wuli vinthu?
10 Sangani cimwemwe pakuteŵetera ŵanji. (Ŵazgani Milimo 20:20, 21, 24, 35.) Yesu ndiyo wakatisambizga fundo yakuzirwa iyi. Iyo wakaŵa munthu wakukondwa comene cifukwa cakuti wakacitanga khumbo la Awiske, lake cara. Yesu wakakondwanga kuwona ŵanthu ŵakujiyuyura ŵakupulikira makani ghawemi. (Luka 10:21; Yoh. 4:34) Panji namwe mwawona kuti para mukovwira ŵanji mukuŵa ŵakukondwa. Usange vinthu vikuruvikuru ivyo mukusankha pa umoyo vikujintha pa fundo izo Yesu wakasambizga, mukondwenge kweniso mukondweskenge Yehova.—Zinth. 27:11.
11. Cifukwa wuli Baruki wakaleka kukondwa, ndipo Yehova wakamupa ulongozgi wuli?
11 Munthu wakuŵa wakukondwa comene usange wakuteŵetera Yehova. (Zinth. 16:20) Mulembi wa Yeremiya, zina lake Baruki, wakaluwa fundo iyi. Pa nyengo yinyake, wakakondwanga yayi pakuteŵetera Yehova. Yehova wakamuphalira kuti: ‘Kasi ukujipenjera vikuru? Leka kuvipenja, pakuti, wona, nditi ndikhizge ciheni pacanya pa ŵanthu wose, kweni umoyo wako ndikupe nga ndi skoghi mu malo ghose agho ukuyako.’ (Yer. 45:3, 5) Imwe mukuwona wuli? Kasi pakati pa kujipenjera vikuru na kupona pharanyiko la Yerusalemu pakuŵa muteŵeti wakugomezgeka wa Ciuta, ni nchi ico cikate ciwovwire Baruki kuti waŵe wakukondwa?—Yak. 1:12.
12. Kasi Ramiro wakasankha vici ico cikamovwira kuti waŵe wakukondwa?
12 Mubali munyake uyo wakukondwa cifukwa ca kuteŵetera ŵanji ni Ramiro. Iyo wakati: “Mbumba yakwithu njikavu comene ndipo kukaya kwithu nkhu Mapiri gha Andes. Ntheura, apo mukuru wane wakajipeleka kuti wanilipilirenge fizi ku yunivesite, ukaŵa mwaŵi ukuru. Kweni nkhaŵa kuti nabapatizika waka sonosono na kuŵa yumoza wa Ŵakaboni ŵa Yehova. Kweniso nkhaŵa kuti nacemeka na mupayiniya munyake kuti nkhapharazgenge nayo mu tawuni yinyake. Nkhaluta. Ndipo kura nkhasambira nchito ya kumeta sisi, na kujura malo ghakumetera kuti nisangengeko ndalama zakugulira vinthu vyakukhumbikwa. Tikajipelekanga kusambizga ŵanthu Malemba, ndipo ŵanandi ŵakacitangapo kanthu. Nyengo yikati yajumphapo, nkhamba kuwungana na mpingo uphya wa ciyowoyero ca ku malo agha. Panyengo yasono nacita uteŵeti wanyengozose kwa vyaka 10. Palije nchito yinyake iyo mphanyi yikanovwira kuti niŵe na cimwemwe ico nkhusanga pakovwira ŵanthu kusambira makani ghawemi mu ciyowoyero cawo.”
13. Cifukwa wuli pa uwukirano ni nyengo yiwemi ya kuteŵetera Yehova mwakukwana?
13 Teŵeterani Yehova mwakukwana apo mucali ŵawukirano. (Ŵazgani Mupharazgi 12:1.) Mukwenera yayi kughanaghana kuti musange dankha nchito yapacanya ndipo mwambenge kuteŵetera Yehova. Pa uwukirano ni nyengo yiwemi yakwambira kuteŵetera Yehova mwakukwana. Ŵawukirano ŵanandi ŵali na milimo yinandi yayi ya mbumba kweniso ŵakulwaralwara yayi ndipo ŵali na nkhongono zakucitira mauteŵeti ghakusuzga. Kasi mukukhumba kumucitira vici Yehova pa uwukirano winu? Panji mukukhumba kucita upayiniya. Nyengo zinyake mukukhumba kuteŵetera mu cigaŵa ca ciyowoyero cinyake. Panyakeso mukuwona kuti mungacita vinandi mu mpingo winu. Nanga cilato cinu cingaŵa cakuti wuli pakuteŵetera Ciuta, kweni mukhumbikwirenge kusanga nthowa panji nchito yakuti yimovwiraninge kusanga ndalama. Kasi musambirenge kwa utali wuli nchito iyo musankhenge?
GWILISKIRANI NCHITO FUNDO ZA MU BAIBOLO KUTI MUSANKHE VINTHU MWAVINJERU
14. Kasi para munthu wakunozgekera vinthu vya munthazi wakwenera kucenjera na vici?
14 Fundo zitatu za mu Baibolo izo tadumbiskana zingamovwirani pakusankha nchito. Tikukayika yayi kuti ŵasambizgi ŵinu ŵa ku sukulu ŵakumanya vinandi vyakukhwaskana na nchito za mu caru cinu. Panyake manyuzipepara ghangamovwirani kuti mumanye nchito izo zikusangika comene kukwinu panji ku malo agho mukukhumba kukateŵeterako. Fundo zakufuma ku ŵanthu aŵa zingamovwirani, kweni cenjerani. Ŵanthu awo ŵakuleka kutemwa Yehova ŵangamupangiskani kuti mutemwenge caru. (1 Yoh. 2:15-17) Para maso ghinu ghali pa ivyo caru cikupeleka, mtima winu ungamupusikani mwaluŵiro comene.—Ŵazgani Zintharika 14:15; Yer. 17:9.
15, 16. Kasi mbanjani awo ŵangamovwirani makora pa nkhani ya nchito?
15 Para mwamanya nchito izo zilipo, mukwenera kupenja ulongozgi wakwenelera. (Zinth. 1:5) Kasi ni njani uyo wangamovwirani kuti mumanye nchito iyo njiwemi, yeneiyo yikukolerana na fundo za mu Baibolo? Tegherezgani ulongozgi wakufuma ku ŵanthu awo ŵakutemwa Yehova, awo ŵakumutemwani, ndiposo awo ŵakumumanyani makora imwe na umo vinthu viliri pa umoyo winu. Ŵangamovwirani kuti musande vilato vinu kweniso ivyo mungafiska. Panji ivyo ŵangayowoya vingamovwirani kuti musinthe vilato vinu. Usange ŵapapi ŵinu ŵakutemwa Yehova ndikuti muli ŵakutumbikika comene. Kweniso ŵalara ŵa mpingo winu mbanalume ŵakukhwima mwauzimu ndipo ŵangamovwirani. Mungafumbaso ŵapayiniya na ŵalaŵiliri ŵakwendakwenda. Cifukwa wuli ŵakasankha uteŵeti wanyengozose? Kasi ŵakamba wuli kucita upayiniya, ndipo ŵakucita wuli kuti ŵajipwelelerenge? Kasi ni vinthu wuli ivyo vikupangiska kuti ŵakondwenge na uteŵeti wawo?—Zinth. 15:22.
16 Awo ŵakumumanyani makora ŵangamupani ulongozgi wakwenelera. Tiyelezgere kuti mukukhumba kulekera panthowa sukulu ya sekondare na kwamba kucita upayiniya cifukwa cakuti muli ŵakata. Munthu uyo wakumutemwani wangamanya vilato vinu na kumovwirani kumanya kuti sukulu yingamovwirani kuti musambire kuleka kuŵa ŵakata panji kuleka kutaya mtima luŵiro pa vinthu. Mukhaliro uwu ngwakuzirwa comene usange mukukhumba kuteŵetera Yehova mwakukwana.—Sal. 141:5; Zinth. 6:6-10.
17. Kasi ni vinthu wuli ivyo tikwenera yayi kusankha?
17 Waliyose uyo wakuteŵetera Yehova wakumanenge na vinthu ivyo vingananga ubwezi wake na Yehova. (1 Kor. 15:33; Kol. 2:8) Kweni nchito zinyake zingatitimbanizga comene mwauzimu kuluska zinyake. Kasi ŵanthu ŵanji mu cigaŵa cinu ‘cipulikano cawo cili kubwangasuka nga ni ngalaŵa’ cifukwa ca nchito iyo ŵakasankha? (1 Tim. 1:19) Mungacita makora comene usange mungagega kusankha vinthu ivyo vingananga ubwezi winu na Ciuta.—Zinth. 22:3.
KONDWANI PAKUŴA MKHRISTU MUWUKIRANO
18, 19. Usange pasono munthu wakukhumba yayi kuteŵetera Yehova, kasi wakwenera kucita vici?
18 Usange mukukhumba kuteŵetera Yehova, mungakondwa comene para mungamuteŵetera apo mucali ŵawukirano. Sankhani vinthu ivyo vingamovwirani kuti muteŵetere Yehova mu nyengo yapadera iyi.—Sal. 148:12, 13.
19 Ndipouli, kasi mukwenera kucita wuli usange pasono mukukhumba yayi kuteŵetera Yehova? Mukwenera kulutilira kukhozga cipulikano cinu. Mpositole Paulosi wakalongosora ivyo wakacita kuti Ciuta wamutumbike. Kufuma apo, wakati: “Usange muli na kaghanaghaniro kanyake mu nthowa yiliyose, Ciuta wazamuvumbura kaghanaghaniro kakwenelera kwa imwe. Kuyana na umo tikucitira, kulikose uko tafikako, tilutilire kwenda mwakwenelera mu nthowa yeneyiyi.” (Fil. 3:15, 16) Lutilirani kughanaghanirapo citemwa ca Ciuta na ulongozgi wake wavinjeru. Kuluska waliyose, Yehova wamovwiraninge kusankha vinthu mwavinjeru apo mucali ŵawukirano.


c: text/html

text:
TICHITENGI VINTHU NGE AKHRISTU
Umoyu Wakukondwesa Ukongwa
Achinyamata ŵe ndi mwaŵi wakuchita mauteŵeti ngakupambanapambana mgulu laku Yehova. Woneriyani vidiyo yamutu wakuti The Best Life Ever kuti muwoni mo Cameron wanguchitiya vinthu mwazeru chifukwa chakuti ngwachinyamata. Pavuli paki, mumuki mafumbu ngo nge mumphata umu. (Lutani pa jw.org, ndipu julani pamutu wakuti ZIMENE BAIBULO LIMAPHUNZITSA › ACHINYAMATA.)
Kumbi ntchinthu wuli chakukhumbika ukongwa cho Cameron wachita?
Kumbi wangwamba zukwanji kuŵanaŵana kuti wasazgiyeku uteŵeti waki? Nanga wangusazgiyaku zukwanji?
Kumbi wangunozeke wuli kuti wakateŵetiyengi kucharu chinyaki cho kwengavi apharazgi anandi?
Kumbi Cameron wangukumana ndi masuzu wuli po wateŵetiyanga kucharu chakutali?
Kumbi kuteŵete Yehova kumalu ko techendateŵetiyeku kali nkhwamampha wuli?
Kumbi Cameron wangutumbikika wuli?
Kumbi kuteŵete Yehova kungamuwovya wuli munthu kuti waje ndi umoyu wakukondwesa?
Kumbi achinyamata ŵe ndi mwaŵi unyaki nuwu mgulu laku Yehova?

robotstxt: allowed

filter: keep


text: 7 Pa zuŵa ilo Mozesi wakamalira kwimika chihema,+ wakachiphakazga+ na kuchituŵiska pamoza na vyose ivyo vikaŵamo, jotchero na viteŵetero+ vyake vyose. Wakati waviphakazga na kuvituŵiska,+2 ŵalongozgi ŵa Israyeli,+ ŵalara ŵa nyumba za awiskewo ŵakapeleka sembe. Ŵalongozgi ŵa mafuko aŵa, ŵeneawo ŵakalongozganga pa kalembera,3 ŵakiza pamaso pa Yehova na magileta 6 ghakubenekelereka kweniso ng’ombe zanalume 12. Gileta limoza likaŵa la ŵalongozgi ŵaŵiri, kweni waliyose wakiza na ng’ombe yake yimoza. Ŵakiza navyo panthazi pa chihema.4 Yehova wakati kwa Mozesi:5 “Pokelera vinthu ivi kwa iwo, chifukwa viŵenge vyakuchitira uteŵeti pa chihema chakukumanamo. Uvipeleke ku Ŵalevi, waliyose kuyana na ivyo vikukhumbikwa pa mulimo wake.”6 Ntheura Mozesi wakapokelera magileta na ng’ombe, ndipo wakavipeleka ku Ŵalevi.7 Wakapeleka magileta ghaŵiri na ng’ombe zanalume zinayi ku ŵana ŵa Gerishoni kuyana na ivyo vikakhumbikwanga pa milimo yawo.+8 Wakapeleka magileta ghanayi na ng’ombe zanalume 8 ku ŵana ŵa Merari kuyana na ivyo vikakhumbikwanga pa milimo yawo, mwakulongozgeka na Itamara, mwana wa Aroni wasembe.*+9 Kweni ŵana ŵa Kohati wakaŵapa chilichose yayi chifukwa mulimo wawo ukaŵa wa malo ghatuŵa,+ ŵakanyamuranga vinthu vyakupatulika pa viŵegha vyawo.+10 Ŵalongozgi ŵakiza na sembe zawo pa nyengo yakujulira+ jotchero, pa zuŵa ilo likaphakazgikira. Apo ŵalongozgi ŵakapelekanga sembe zawo panthazi pa jotchero,11 Yehova wakati kwa Mozesi: “Mulongozgi waliyose wapeleke sembe yake yakujulira jotchero pa zuŵa lake na lake, pa mazuŵa ghakulondezgana.”12 Uyo wakapeleka sembe yake pa zuŵa lakwamba wakaŵa Nashoni,+ mwana wa Aminadabu wa fuko la Yuda.13 Wakapeleka mbale yasiliva uzito wake mashekele* 130, na bakule wasiliva uzito wake mashekele 70, kuyana na shekele la pa malo ghatuŵa.*+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+14 Wakapelekaso nkhombo yagolide uzito wake mashekele 10, yakuzura na vyakununkhira,15 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+16 kweniso kambuzi kamoza kuŵa sembe ya kwananga.+17 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe* ŵankhondi, na tumberere twanalume tunkhondi twa chaka chimoza. Iyi yikaŵa sembe ya Nashoni mwana wa Aminadabu.+18 Pa zuŵa lachiŵiri, Netaneli+ mwana wa Zuwari, mulongozgi wa fuko la Isakara wakapeleka sembe yake.19 Wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+20 Wakapelekaso nkhombo yagolide uzito wake mashekele 10, yakuzura na vyakununkhira,21 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+22 kweniso kambuzi kamoza kuŵa sembe ya kwananga.+23 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Netaneli mwana wa Zuwari.24 Pa zuŵa lachitatu, Eliyabu+ mwana wa Heloni, mulongozgi wa ŵana ŵa Zebuloni,25 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+26 Wakapelekaso nkhombo yagolide uzito wake mashekele 10, yakuzura na vyakununkhira,27 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+28 kweniso kambuzi kamoza kuŵa sembe ya kwananga.+29 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Eliyabu+ mwana wa Heloni.30 Pa zuŵa lachinayi, Elizuri+ mwana wa Sheduru, mulongozgi wa ŵana ŵa Rubeni,31 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+32 Wakapelekaso nkhombo yagolide uzito wake mashekele 10, yakuzura na vyakununkhira,33 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+34 kweniso kambuzi kamoza kuŵa sembe ya kwananga.+35 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Elizuri+ mwana wa Sheduru.36 Pa zuŵa lachinkhondi, Shelumiyeli+ mwana wa Zurishadayi, mulongozgi wa ŵana ŵa Simiyoni,37 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+38 Wakapelekaso nkhombo yagolide uzito wake mashekele 10, yakuzura na vyakununkhira,39 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+40 kweniso kambuzi kamoza kuŵa sembe ya kwananga.+41 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Shelumiyeli+ mwana wa Zurishadayi.42 Pa zuŵa la 6, Eliyasafu+ mwana wa Deweli, mulongozgi wa ŵana ŵa Gadi,43 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+44 Wakapelekaso nkhombo yagolide uzito wake mashekele 10, yakuzura na vyakununkhira,45 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+46 kweniso kambuzi kamoza kuŵa sembe ya kwananga.+47 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Eliyasafu+ mwana wa Deweli.48 Pa zuŵa la 7, Elishama+ mwana wa Amihudi, mulongozgi wa ŵana ŵa Efurayimu,49 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+50 Wakapelekaso nkhombo yagolide uzito wake mashekele 10, yakuzura na vyakununkhira,51 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+52 kweniso kambuzi kamoza kuŵa sembe ya kwananga.+53 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Elishama+ mwana wa Amihudi.54 Pa zuŵa la 8, Gamaliyeli+ mwana wa Pedazuri, mulongozgi wa ŵana ŵa Manase,55 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura ufu uwemi wakusazgako mafuta kuŵa sembe ya vyamuminda.+56 Wakapelekaso nkhombo yagolide uzito wake mashekele 10, yakuzura na vyakununkhira,57 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+58 kweniso kambuzi kamoza kuŵa sembe ya kwananga.+59 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Gamaliyeli+ mwana wa Pedazuri.60 Pa zuŵa la 9, Abidani+ mwana wa Gideyoni, mulongozgi+ wa ŵana ŵa Benjamini,61 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+62 Wakapelekaso nkhombo yagolide uzito wake mashekele 10, yakuzura na vyakununkhira,63 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+64 kweniso kambuzi kamoza kuŵa sembe ya kwananga.+65 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Abidani+ mwana wa Gideyoni.66 Pa zuŵa la 10, Ahiyezeri+ mwana wa Amishadayi, mulongozgi wa ŵana ŵa Dani,67 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+68 Wakapelekaso nkhombo yagolide uzito wake mashekele 10, yakuzura na vyakununkhira,69 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+70 kweniso kambuzi kamoza kuŵa sembe ya kwananga.+71 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Ahiyezeri+ mwana wa Amishadayi.72 Pa zuŵa la 11, Pagiyeli+ mwana wa Okirani, mulongozgi wa ŵana ŵa Asheri,73 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+74 Wakapelekaso nkhombo yagolide uzito wake mashekele 10, yakuzura na vyakununkhira,75 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+76 kweniso kambuzi kamoza kuŵa sembe ya kwananga.+77 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Pagiyeli+ mwana wa Okirani.78 Pa zuŵa la 12, Ahira+ mwana wa Enani, mulongozgi wa ŵana ŵa Nafutali,79 wakapeleka mbale yasiliva uzito wake mashekele 130, na bakule wasiliva uzito wake mashekele 70, kuyana na shekele la pa malo ghatuŵa.+ Vyose viŵiri vyakuzura na ufu uwemi wakusazgako mafuta kuŵa sembe ya vyamuminda.+80 Wakapelekaso nkhombo yagolide uzito wake mashekele 10, yakuzura na vyakununkhira,81 kang’ombe kanalume, mberere yanalume, na kamberere kanalume ka chaka chimoza kuŵa sembe yakotcha,+82 kweniso kambuzi kamoza kuŵa sembe ya kwananga.+83 Pa sembe yawenenawene+ wakapeleka ng’ombe ziŵiri, mberere zanalume zinkhondi, ŵapepe ŵankhondi, na tumberere twanalume tunkhondi twa chaka chimoza. Iyi yikaŵa sembe ya Ahira+ mwana wa Enani.84 Izi zikaŵa sembe zakujulira+ jotchero za ŵalongozgi ŵa Israyeli pa zuŵa ilo likaphakazgikira: mbale zasiliva 12, mabakule ghasiliva 12, na nkhombo zagolide+ 12.85 Mbale yiliyose yasiliva uzito wake ukaŵa mashekele 130, ndipo bakule waliyose wasiliva uzito wake ukaŵa mashekele 70. Siliva lose la viteŵetero ivi likakwana mashekele 2,400 kuyana na shekele la pa malo ghatuŵa.+86 Nkhombo 12 zagolide zakuzura na vyakununkhira, yiliyose uzito wake ukaŵa mashekele 10, kuyana na shekele la pa malo ghatuŵa. Golide lose la nkhombo likakwana mashekele 120.87 Viŵeto vyose vya sembe yakotcha vikaŵa ng’ombe zanalume 12, mberere zanalume 12, tumberere twanalume 12 twa chaka chimoza na sembe zake za vyamuminda, kweniso tumbuzi 12 twa sembe ya kwananga.88 Viŵeto vyose vya sembe yawenenawene vikaŵa ng’ombe 24, mberere zanalume 60, ŵapepe 60, na tumberere twanalume 60 twa chaka chimoza. Izi zikaŵa sembe zakujulira+ jotchero, likati laphakazgika.+89 Para Mozesi wanjira mu chihema chakukumanamo kukayowoya na Chiuta,+ wakapulikanga mazgu kufuma pachanya pa chibenekelero+ cha likasa la Ukaboni ghakuyowoya nayo. Chiuta wakayowoyanga nayo kufuma pakati pa ŵakerubi+ ŵaŵiri.


text:
MUTU 90
“Chiwuka na Umoyo”
YESU WAKIZA LAZARO WATI WAFWA
“CHIWUKA NA UMOYO”
Yesu wakati wafuma ku Pereya, wakafika kuwaro kwa Betaniya. Muzi uwu ukaŵa pa mtunda wa makilomita ghatatu kufuma ku Yerusalemu. Ŵadumbu ŵa Lazaro, Mariya na Marita, ŵakaŵa pa nyifwa. Ŵanthu ŵanandi ŵakiza kuzakaŵapembuzga.
Penepapo munthu munyake wakaphalira Marita kuti Yesu wakwiza. Marita wakachimbira kukakumana nayo. Marita wakaphalira Yesu ivyo iyo na munung’una wake ŵakaghanaghananga mazuŵa ghanayi ghara, wakati: “Fumu, muŵenge kuno mphanyi mudumbu wane wandafwe.” Kweni wakaŵa na chigomezgo. Marita wakati: “Nkhumanya kuti vinthu vyose ivyo mulombenge kwa Chiuta, Chiuta wamupaninge.” (Yohane 11:21, 22) Wakawonanga kuti Yesu wangachitapo kanthu nipera kuti wawovwire mudumbu wake.
Yesu wakati: “Mudumbu wako wawukenge.” Marita wakaghanaghananga kuti Yesu wakuyowoya vya chiwuka chakunthazi. Chigomezgo ichi ndicho Abrahamu na ŵanji ŵakaŵa nacho. Marita wakalongora kuti wakagomezganga nadi kuti ŵakufwa ŵazamuwuka, wakati: “Nkhumanya kuti wazamuwuka pa chiwuka mu zuŵa laumaliro.”—Yohane 11:23, 24.
Kasi Yesu wakaŵa kuti wangawovwirapo nyengo yira kuti ŵapembuzgike? Yesu wakakumbuska Marita kuti Chiuta wali kumupa nkhongono zakuwuskira ŵakufwa, wakati: “Uyo wakupulikana mwa ine, nanga wafwe, waŵenge wamoyo. Waliyose uyo ngwamoyo ndipo wakupulikana mwa ine wafwenge chara.”—Yohane 11:25, 26.
Yesu wakang’anamuranga kuti ŵasambiri ŵake ŵalekenge kufwa yayi. Nanga ndiyo wakafwa, nga umo wakayowoyera ku ŵapositole ŵake. (Mateyu 16:21; 17:22, 23) Yesu wakang’anamuranga kuti para munthu wali na chipulikano mwa iyo wazamusanga umoyo wamuyirayira. Ŵanandi ŵazamuwuka dankha ku ŵakufwa kuti ŵazakasange umoyo uwu, kweni ŵakugomezgeka awo ŵazamuŵa ŵamoyo paumaliro wa mgonezi uwu ŵazamufwa chara. Kweni fundo yikuru njakuti waliyose uyo wali na chipulikano mwa iyo wazamufwa nyifwa yamuyirayira yayi.
Kweni kasi Yesu, uyo wakati “ndine chiwuka na umoyo,” wakawuska Lazaro, uyo pa nyengo iyi wakakhala mazuŵa ghanayi mu dindi? Yesu wakafumba Marita kuti: “Kasi ukugomezga ichi?” Marita wakati: “Enya, Fumu, nkhugomezga kuti ndimwe Khristu Mwana wa Chiuta, uyo wakwiza mu charu.” Marita wakaŵa na chigomezgo kuti Yesu wangachitapo kanthu zuŵa lenelira, ntheura wakachimbilira ku nyumba, wakaphalira munung’una wake kumphepete kuti: “Msambizgi wali pano ndipo wakukuchema.” (Yohane 11:25-28) Nyengo yeneyiyo, Mariya wakafuma mu nyumba, ndipo ŵanthu ŵanyake ŵakamulondezga chifukwa ŵakaghanaghananga kuti wakuluta ku dindi la Lazaro.
Kweni Mariya wakaluta kwa Yesu, wakawa pa malundi gha Yesu uku wakulira, ndipo wakayowoyaso ivyo mukuru wake wakayowoya, wakati: “Fumu, muŵenge kuno, mphanyi mudumbu wane wandafwe.” Yesu wakati wawona Mariya na mzinda ŵakulira, wakatampha, chitima chikamukora chomene, ndipo wakathiska masozi. Ŵanthu awo ŵakawonanga vikaŵakhwaska chomene. Kweni ŵanyake ŵakati: ‘Usange Yesu wakajura maso gha wachibulumutira, kasi wakatondekerachi kuchitapo kanthu kuti munthu uyu waleke kufwa?’—Yohane 11:32, 37.


text:
Febuluwale 20-26
YESAYA 58-62
Sumu 142 na Lurombo
Mazgu Ghakwamba (Mamin. 3 panji kuchepera apa)
MAZGU GHA CHIUTA MBUSAMBAZI
“Kuthuwuska Chaka cha Yehova Chakulongolera Lusungu”: (Mamin. 10)
Yes 61:1, 2—Yesu wakaphakazgika kuti ‘wathuwuske chaka cha Yehova chakulongolera lusungu’ (ip-2 CN 322 ¶4)
Yes 61:3, 4—Yehova wakupeleka “makuni ghakuru gha urunji,” kuti ntchito yake yende makora (ip-2 CN 326-327 ¶13-15)
Yes 61:5, 6—“Ŵalendo” ŵakugwira ntchito pamoza na “ŵasembe ŵa Yehova” pa ntchito yakupharazga (w12 12/15 25 ¶5-6)
-
Ivyo Tasambira: (Mamin. 8)
Yes 60:17—Kasi Yehova wafiska wuli uchimi uwu mu mazuŵa ghaumaliro? (w15 7/15 9-10 ¶14-17)
Yes 61:8, 9—Kasi “phangano lamuyirayira,” ni vichi, ndipo mbanjani awo ni “mphapu”? (w07 4/1 7 ¶5)
Kasi ivyo nasambira pakuŵerenga Baibolo sabata iyi, vikunisambizga vichi za Yehova?
Kasi nasanga fundo wuli pakuŵerenga Baibolo sabata iyi izo ningakaphalirako ŵanthu pakupharazga?
-
Kuŵerenga Baibolo: (Mamin. 4 panji kuchepera apa) Yes 62:1-12
PHARAZGANI MWALUSO
Paulendo wakwamba: (Mamin. 2 panji kuchepera apa) g17.1 nkhani ya pa chikopi
Ulendo wakuwelerako: (Mamin. 4 panji kuchepera apa) g17.1 nkhani ya pa chikopi
Sambiro la Baibolo: (Mamin. 6 panji kuchepera apa) bhs 16 ¶19—Usange mungakwaniska, mama wasambire na mwana wake msungwana.
UMOYO WACHIKHRISTU
Sumu 47
Gwiliskirani Ntchito Mavidiyo mu Uteŵeti: (Mamin. 6) Nkhani. Woneskani vidiyo ya mutu wakuti Kasi Ufumu wa Chiuta Ni Vichi? (pa chigaŵa cha mavidiyo MAUNGANO GHITHU NA UTEŴETI). Ŵachiskani wose kuti mu Malichi na Epulero paulendo wakwamba panji wakuwelerako ŵazakawoneskenge mavidiyo pakugaŵira mabuku.
“Kugwiliskira Ntchito Mwamahara Mabuku Ghithu”: (Mamin. 9) Kudumbiskana. Woneskani vidiyo ya mutu wakuti Kupeleka Mabuku mu Charu cha Congo (pa chigaŵa cha mavidiyo IVYO TIKUCHITA).
Sambiro la Baibolo la Mpingo: (Mamin. 30) ia mutu 18 ¶1-13
Weleranimo Ivyo Mwasambira na Kuyowoyapo Mwakudumura Ivyo Muzamusambira Sabata Yikwiza (Mamin. 3)
Sumu 114 na Lurombo


text:
CHIGAŴA 18
Yesu Wakuchita Minthondwe
Yesu wakuchita minthondwe kuti walongore umo wazamuchitira na nkhongono zake pakuŵa Themba
CHIUTA wakamupa nkhongono Yesu kuti wachite vinthu ivyo palije munthu uyo wangachita. Yesu wakachita minthondwe yinandi chomene, kanandi wakachitiranga panthazi pa wumba wa ŵanthu kuti ŵajiwonere ŵekha. Minthondwe iyo wakachita yikalongora kuti wali na nkhongono pa ŵalwani ŵake ndiposo pa masuzgo agho munthu wambura kufikapo wangafiska yayi kughamazga. Wonani viyelezgero ivi.
Njara. Munthondwe wakwamba uwo Yesu wakachita ngwakuzgora maji kuŵa vinyo liwemi. Kaŵiri kose, wakalyeska wumba wa ŵanthu na vingwa vichoko waka na tusomba. Apo wakachita vinthu ivi, waliyose wakakhuta ndipo vinyake vikakhalapo.
Matenda. Yesu wakachizga ŵanthu awo ŵakaŵa na “mtundu uliwose wa nthenda na mtundu uliwose wa vyakuŵinya.” (Mateyu 4:23) Wakachizga ŵachibulumutira, ŵambuwu, ŵavyoni, ŵavizilisi, ŵakulemara, ŵakupendera, na ŵachilima wuwo. Pakaŵavya nthenda iyo yikamutonda kuchizga.
Mphepo yakofya. Apo Yesu na ŵasambiri ŵake ŵakambukanga Nyanja ya Galileya pa boti, mwamabuchi kukawuka chimphepo chikuru. Ŵasambiri ŵakatenthema. Yesu wakalaŵiska chimphepo na kuyowoya kuti: ‘Chetama! Khala chete!’ Nyengo yeneyiyo, mphepo yikazika. (Mariko 4:37-39) Zuŵa linyake, Yesu wakenda pachanya pa maji uku chimphepo chakofya chikuputa.—Mateyu 14:24-33.
Mizimu yiheni. Mizimu yiheni njankhongono chomene kuluska ŵanthu. Ŵanthu ŵanandi ŵatondeka kuti ŵajithaske ku ŵalwani ŵa Chiuta aŵa. Kweni nyengo zinandi, Yesu wakalanguranga mizimu yiheni kuti yifumemo mwa awo ŵakoleka, ndipo yikafumanga. Iyo wakachita wofi yayi na mizimu yira. Nakuti mizimu ndiyo yikawopanga Yesu chifukwa cha nkhongono zake.
Nyifwa. “Pakuŵa mulwani waumaliro,” palije munthu uyo wangayitonda nyifwa. (1 Ŵakorinte 15:26) Ndipouli, Yesu wakawuska ŵakufwa, ndipo ŵanji awo ŵakawuskika ni msepuka uyo nyina wakaŵa chokoro ndiposo msungwana muwukirano uyo ŵapapi ŵake ŵakaŵa na chitima chikuru chomene. Chapadera chomene icho Yesu wakachita nkhuwuska mubwezi wake Lazaro panthazi pa wumba uwo ukaliranga, nangauli pakajumpha mazuŵa pafupifupi ghanayi kufuma apo wakafwira. Nanga mbalwani ŵa Yesu awo ŵakaŵa ŵanonono chomene ŵakayowoya kuti wakachita nadi munthondwe uwu.—Yohane 11:38-48; 12:9-11.
Chifukwa wuli Yesu wakachitanga minthondwe yose yira? Nakuti asi ŵanthu wose awo wakaŵawovwira, pamasinda ŵakafwa? Mbunenesko, kweni minthondwe ya Yesu yikaŵa yakuzirwa. Yikalongoranga kuti mauchimi ghakuyowoya za muwuso wa Mesiya ghazamufiskika. Palije chifukwa chakuŵira na nkhayiko kuti Themba lakusoleka na Chiuta lizamumazga njara, matenda, kulekeska mphepo zakofya, kutonda mizimu yiheni, na nyifwa wuwo. Wali kulongolerathu kuti Chiuta wali kumupa nkhongono zakuchitira chilichose.


text:
Dango la Sayirasi lakuti tempile likazengekeso (22, 23)
36 Penepapo ŵanthu ŵa mu charu ŵakatora Yehoyahazi+ mwana wa Yosiya, ŵakamwimika kuŵa themba mu malo gha wiske+ mu Yerusalemu.2 Yehoyahazi wakaŵa themba wali na vyaka 23 ndipo wakawusa myezi yitatu mu Yerusalemu.3 Kweni themba la Eguputo likamuwuskamo kuti waleke kuwusa mu Yerusalemu, ndipo charu wakachilipiska matalente* 100 gha siliva na talente limoza la golide.+4 Themba la Eguputo likaŵika Eliyakimu mubali wa Yehoyahazi kuŵa themba pa Yuda na Yerusalemu ndipo likasintha zina lake kuŵa Yehoyakimu. Kweni Neko+ wakatora Yehoyahazi mubali wa Eliyakimu na kuya nayo ku Eguputo.+5 Yehoyakimu+ wakaŵa themba wali na vyaka 25, ndipo wakawusa vyaka 11 mu Yerusalemu. Wakachita viheni pamaso pa Yehova Chiuta wake.+6 Nebukadinezara+ themba la Babuloni wakiza kwimikana nayo, wakamukaka na maunyoro ghamkuŵa ghaŵiri na kumutolera ku Babuloni.+7 Nebukadinezara wakatora viteŵetero vinyake vya mu nyumba ya Yehova na kuya navyo ku Babuloni, wakaviŵika mu nyumba yake ku Babuloni.+8 Mdauko unyake wose wa Yehoyakimu, vinthu vyaukazuzi ivyo wakachita na vinthu ivyo wakasuskika navyo, vili kulembeka mu Buku la Mathemba gha Israyeli na Yuda. Mwana wake Yehoyakini wakaŵa themba mu malo ghake.+9 Yehoyakini+ wakaŵa themba wali na vyaka 18 ndipo wakawusa myezi yitatu na mazuŵa 10 mu Yerusalemu. Wakachita viheni pamaso pa Yehova.+10 Kukwambilira kwa chaka,* Themba Nebukadinezara likatuma ŵanthu kuti ŵakamutolere ku Babuloni+ pamoza na vinthu vyakuzirwa vya mu nyumba ya Yehova.+ Kweniso likimika Zedekiya mubali wa awiske kuŵa themba pa Yuda na Yerusalemu.+11 Zedekiya+ wakaŵa themba wali na vyaka 23, wakawusa vyaka 11 mu Yerusalemu.+12 Wakachita viheni pamaso pa Yehova Chiuta wake. Wakajiyuyura yayi pamaso pa Yeremiya+ ntchimi, uyo wakayowoyanga pakutumika na Yehova.13 Wakagalukiraso Themba Nebukadinezara,+ ilo likamulapizga mwa Chiuta. Wakachita mtafu* na kunonopeska mtima wake, wakakana kuwelera kwa Yehova Chiuta wa Israyeli.14 Ŵalongozgi wose ŵa ŵasembe kweniso ŵanthu ŵakaŵa ŵambura kugomezgeka chomene, ŵakachitanga vinthu vyose vyaukazuzi ivyo ŵamitundu ŵakachitanga, ŵakafipiska nyumba ya Yehova,+ iyo mweneko wakayituŵiska mu Yerusalemu.15 Yehova Chiuta wa ŵasekuru ŵawo wakalutilira kuŵachenjezga kwizira mu mathenga ghake, kuŵachenjezga kaŵirikaŵiri. Wakachitanga nthena chifukwa chakuti wakachitiranga chiwuravi ŵanthu ŵake na malo ghake ghakukhalamo.16 Kweni ŵakagoskanga mathenga gha Chiuta waunenesko,+ kupepura mazgu ghake,+ na kuhoya ntchimi zake,+ m’paka ukali wa Yehova ukiza pa ŵanthu,+ ŵakafika pakuti ŵangachizgikaso chara.17 Ntheura wakaŵatumira themba la Ŵakalidi,+ ilo likakoma ŵanyamata ŵawo na lupanga+ mu nyumba yawo yakupatulika.+ Wakaŵachitira chiwuravi chara, kwali ni munyamata kwali mwali, muchekuru panji wakukokonyara.+ Chiuta wakapeleka vyose mu woko lake.+18 Viteŵetero vyose vya nyumba ya Chiuta waunenesko, vikuru panji vichoko, kweniso usambazi wa nyumba ya Yehova na usambazi wa themba na wa ŵakaronga ŵake, vyose wakaluta navyo ku Babuloni.+19 Wakawotcha nyumba ya Chiuta+ waunenesko, wakabwangandura linga la Yerusalemu,+ wakawotcha na moto vigongwe vyake vyakukhora, wakaparanya chilichose cha mtengo wapatali.+20 Awo ŵakapona ku lupanga+ wakaŵatolera ku wuzga ku Babuloni, ndipo ŵakaŵa ŵateŵeti+ ŵake na ŵa ŵana ŵake m’paka ufumu wa Peresiya ukamba kuwusa.+21 Vyose ivi vikachitika kuti mazgu agho Yehova wakayowoya mwa Yeremiya+ ghafiskike, m’paka charu chimare kulipira masabata ghake.+ Mazuŵa ghose agho chikaŵira chakupasuka, chikasunga sabata, kufiska vyaka 70.+22 Mu chaka chakwamba cha Sayirasi+ themba la Peresiya, Yehova wakavundura mzimu wa Sayirasi themba la Peresiya kuti wapeleke chipharazgo mu ufumu wake wose. Ichi chikachitika kuti mazgu agho Yehova wakayowoya mwa Yeremiya+ ghafiskike. Chipharazgo ichi chikalembeka+ kuti:23 “Sayirasi themba la Peresiya wakuti: ‘Yehova, Chiuta wakuchanya, wanipa maufumu ghose gha charu chapasi,+ ndipo wanituma kuti nimuzengere nyumba mu Yerusalemu, ku Yuda.+ Ntheura waliyose wa ŵanthu ŵake uyo wali pakati pinu, Yehova Chiuta wake waŵe nayo, wakwelere ku Yuda.’”+


text: 6 Penepapo Themba Dariyasi likalangura, ndipo ŵakapenjerezga mu zinthamba* umo ŵakasunganga vinthu vyakuzirwa mu Babuloni.2 Mupukutu ukasangika mu msumba pa Ekibatana, mu chigaŵa cha Mediya. Mu mupukutu wura mukalembeka mazgu agha:3 “Mu chaka chakwamba cha Themba Sayirasi, Themba Sayirasi likalangura vya nyumba ya Chiuta ku Yerusalemu+ kuti: ‘Nyumba yizengekeso kuti ŵapelekerengepo sembe, ndipo fawundeshoni yake yizengeke. Nyumba iyi yiŵe mikono 60* kufuma pasi kuya muchanya, usani wake mikono 60,+4 yiŵe na mizere yitatu ya malibwe ghakuru na mzere umoza wa mathabwa.+ Ndalama zakuchitira ntchito iyi zifume mu nyumba ya themba.+5 Kweniso viteŵetero vyagolide na vyasiliva vya nyumba ya Chiuta ivyo Nebukadinezara wakatora mu tempile, ilo likaŵa ku Yerusalemu, na kuluta navyo ku Babuloni,+ viwezgeke kuti vikaŵikike mu malo ghake mu tempile la ku Yerusalemu, vikaŵikike mu nyumba ya Chiuta.’+6 “Sono iwe Tatenayi kazembe wa chigaŵa cha Kusirya kwa Mlonga, Shetara-bozenayi, na ŵanyinu, ŵalongozgi ŵanyake ŵa chigaŵa cha Kusirya kwa Mlonga,+ mufumeko mukhale kutali.7 Munganjilirangapo chara pa mulimo wa nyumba ya Chiuta iyi. Kazembe wa Ŵayuda na ŵalara ŵa Ŵayuda ndiwo ŵazengengeso nyumba ya Chiuta pa malo ghake ghakale.8 Kweniso nkhumulangulirani icho mukwenera kuchitira ŵalara aŵa ŵa Ŵayuda pakuzenga nyumba iyi ya Chiuta: Mutore ndalama mu usambazi wa themba,+ za msonkho uwo wapelekeka mu chigaŵa cha Kusirya kwa Mlonga, muzipeleke luŵiro ku ŵanalume aŵa mwakuti mulimo ulutilire kwambura chakujandizga.+9 Muŵapenge chilichose icho ŵakukhumba, ng’ombe+ kweniso mberere zanalume+ na tumberere twanalume+ kuŵa sembe zakotcha kwa Chiuta wakuchanya. Muŵapengeso tirigu,+ mchere,+ vinyo,+ na mafuta,+ kuyana na ivyo ŵayowoya ŵasembe awo ŵali mu Yerusalemu. Muŵapenge zuŵa na zuŵa kwambura kutondeka,10 mwakuti ŵapelekenge sembe izo zikukondweska Chiuta wakuchanya na kulombera umoyo wa themba na wa ŵana ŵake.+11 Naŵikaso dango lakuti yose uyo waswenge languro ili, ŵasolore thabwa ku nyumba yake, ŵamukwezgepo na kumukhomelera,* ndipo nyumba yake yizgoke chizara* chifukwa cha kuswa dango ili.12 Chiuta uyo wakhazika zina lake kwenekura+ waparanye themba lililose na ŵanthu awo ŵakuwuska woko lawo kuswa dango ili na kubwangandura nyumba iyi ya Chiuta, iyo yili mu Yerusalemu. Ine Dariyasi naŵika dango ili. Vichitike mwaluŵiro.”13 Penepapo Tatenayi, kazembe wa chigaŵa cha Kusirya kwa Mlonga, Shetara-bozenayi,+ na ŵanyawo, ŵakachita mwaluŵiro chilichose icho Themba Dariyasi likalangura.14 Ŵalara ŵa Ŵayuda ŵakalutilira kuzenga ndipo mulimo ukendanga makora,+ ŵakachiskikanga na kuchima kwa Hagayi+ ntchimi, na Zekariya+ muzukuru wa Ido. Ŵakamalizga kuyizenga pakupulikira dango la Chiuta wa Israyeli+ na dango la Sayirasi,+ Dariyasi,+ na Themba Aritazekisesi+ la Peresiya.15 Ŵakamalizga kuzenga nyumba iyi pa zuŵa lachitatu la mwezi wa Adara,* mu chaka cha 6 cha kuwusa kwa Themba Dariyasi.16 Ŵaisrayeli, ŵasembe, Ŵalevi,+ na ŵanyake wose awo ŵakawera kufuma ku wuzga, ŵakaŵa na chimwemwe pakujulira* nyumba iyi ya Chiuta.17 Pakujulira nyumba ya Chiuta iyi, ŵakapeleka ng’ombe zanalume 100, mberere zanalume 200, tumberere twanalume 400. Pa sembe ya kwananga ya Ŵaisrayeli wose, ŵakapeleka mbuzi zanalume 12 kuyana na unandi wa mafuko gha Israyeli.+18 Ŵakimika ŵasembe mu magulu ghawo na Ŵalevi mu magulu ghawo, kuti ŵachitenge uteŵeti wa Chiuta mu Yerusalemu,+ kuyana na ivyo vili kulembeka mu buku la Mozesi.+19 Awo ŵakawera kufuma ku wuzga ŵakachita Paska pa zuŵa la 14 la mwezi wakwamba.+20 Ŵasembe na Ŵalevi, wose ŵakajitozga, ntheura wose ŵakaŵa ŵakutowa.+ Ŵakakoma sembe ya Paska ya wose awo ŵakawera kufuma ku wuzga, ya ŵasembe ŵanyawo, na ya iwoŵene.21 Penepapo Ŵaisrayeli awo ŵakawera kufuma ku wuzga ŵakarya nyama, pamoza na waliyose uyo wakajipatura ku maukazuzi gha ŵamitundu ŵa mu charu na kujibatika kwa iwo kuti wasope* Yehova Chiuta wa Israyeli.+22 Ŵakachitaso Chiphikiro cha Vingwa Vyambura Nthukumusi+ mwakukondwa mazuŵa 7. Ivi vikaŵa ntheura chifukwa Yehova wakaŵakondweska, ndipo wakachitiska mtima wa themba la Asiriya kuŵalongora lusungu+ ndipo likaŵawovwira* pa mulimo wa kuzenga nyumba ya Chiuta waunenesko, Chiuta wa Israyeli.


text: 30 “Soka ku ŵana ŵamtafu,”+ wakuti Yehova,“Awo ŵakulondezga fundo izo ni zane yayi,+Awo ŵakupanga mawupu, kweni na mzimu wane chara,Mwakuti ŵasazge kwananga pa kwananga.2 Ŵakukhilira ku Eguputo+ kwambura kunifumba dankha,*+Kuti ŵakabisame mu chivikiliro cha Farawo*Na kusanga chiphokwero mu mfwiri wa Eguputo.3 Kweni chivikiliro cha Farawo chiŵenge soni kwa imwe,Ndipo chiphokwero mu mfwiri wa Eguputo chiŵenge chakulengeska.+4 Pakuti ŵakaronga ŵake ŵali mu Zowani,+Ndipo nthumi zake zafika ku Hanesi.5 Wose ŵakhozgekenge soniNa ŵanthu awo ŵalije chandulo chilichose kwa iwo,Awo ŵalije wovwiri panji chandulo,Kweni soni na msinjiro pera.”+6 Uthenga wakwimikana na vikoko vyakumwera:Mu charu cha suzgo na unonono,Cha nkhalamu, nkhalamu zakuwuluma,Cha vipiri na njoka zamoto zakuduka muchanya,Ŵakuyegha katundu wawo pa misana ya mbundaNa vinthu vyawo pa malununda gha ngamila.Kweni vinthu ivi viŵawovwirenge yayi ŵanthu.7 Pakuti wovwiri wa Eguputo ulije na ntchito.+Ntheura namuchema kuti: “Rahabi,+ uyo wakukhala waka chete.”8 “Sono luta, ukachilembe pa chakulembapo uku iwo ŵakuwona,Ukachilembe mu buku,+Mwakuti chizakaŵawovwire mu mazuŵa ghakunthazi,Nga mbukaboni wamuyirayira.+9 Pakuti mbanthu ŵakugaluka,+ ŵana ŵapusikizgi,+Ŵana awo ŵakukhumba chara kupulika dango* la Yehova.+10 Ŵakuphalira ŵakuwona mboniwoni kuti: ‘Mungawonanga chara,’Ku ntchimi, ŵakuti: ‘Mungatiphaliranga mboniwoni zaunenesko yayi.+Mutiphalire vinthu vyakukondweska waka, mutiwonere mboniwoni zakupusika.+11 Fumanimo mu nthowa, patukani mu kanthowa.Lekani kuŵika Mutuŵa wa Israyeli pamaso pithu.’”+12 Ntheura Mutuŵa wa Israyeli wakuti:“Pakuti mukukana mazgu agha,+Mukugomezga ukhuluku na uryarya,Ndipo mukuthemba vinthu ivi,+13 Ubudi uwu uŵenge nga ntchiliŵa chakusweka kwa imwe,Nga ntchiliŵa chitali chakusendemuka icho chili pafupi kuwa.Chidilimukenge mwamabuchi, mu kanyengo kachoko waka.14 Chiswekenge nga ntchiŵiya cha muwuvi,Chitekenyukenge tuchokotuchoko kwambura kadengere kakukhalakoKakuti munthu wapalirepo moto pa chipemboPanji kukapira maji pa chisimi.”15 Fumu Yikuru Yehova, Mutuŵa wa Israyeli yikuti:“Muponoskekenge para mwawelera kwa ine na kupumura.Musangenge nkhongono chifukwa cha kukhala mwakufwasa na kugomezga.”+Kweni imwe mukakhumba chara.+16 Kweni mukati: “Yayi, tichimbirenge pa mahachi!”Ntheura kuchimbira, muchimbirenge nadi.“Tendenge pa mahachi ghaluŵiro!”+Awo ŵakumuskerani nawo ŵaŵenge ŵaluŵiro.+17 Ŵanthu 1,000 ŵatenthemenge pakofyeka na munthu yumoza.+Pakofyeka na ŵanthu ŵankhondi muchimbirengeM’paka uyo wakhalako pa imwe waŵe nga ni mlongoti pachanya pa phiri,Nga ntchimanyikwiro pa kaphiri.+18 Kweni Yehova wakulindilira waka kuti wamulongorani uwemi,+Ndipo wawukenge na kumulongorani lusungu.+Pakuti Yehova ni Chiuta wa urunji.+Mbakukondwa wose awo ŵakumulindilira.*+19 Para ŵanthu ŵakhala mu Ziyoni, mu Yerusalemu,+ muzamuliraso chara.+ Wazamumuchitirani nadi lusungu pakupulika kulira kwinu kuti wamovwirani. Para wapulika waka, wazamumuzgorani.+20 Nangauli Yehova wazamumupani chingwa mu suzgo na maji mu kuyuzgika,+ Msambizgi winu Mukuru wazamujibisaso chara. Na maso ghinu, muzamuwona Msambizgi winu Mukuru.+21 Makutu ghinu ghazamupulika lizgu kumasinda kwinu, likuti: “Nthowa ni iyi.+ Endaninge mwenemumo,” para mukuya kumalyero panji kumazere.+22 Mufipiskenge siliva ilo mwamatira vikozgo vinu vyakuŵaja na golide ilo mwaphaka vikozgo vinu vyachisulo.*+ Muvitayenge nga ni denga,* ndipo mutenge: “Vifumepo!”+23 Iyo wamupaninge vula pa mbuto iyo mwaseŵa mu dongo,+ ndipo chingwa icho charu chipambikenge chiŵenge chinandi na chiwemi.+ Mu zuŵa ilo, viŵeto vinu vizamurya mu malo ghasani.+24 Ng’ombe na mbunda ivyo vikulima vizamurya chakurya chakusazgako mahamba ghakuntchakamira, ivyo vikawuluskika na fosholo na chifoloko.25 Pa phiri lililose litali na pa kaphiri kalikose katali pazamuŵa tumilonga na tumigelo,+ mu zuŵa la kukoma kukuru para vigongwe vikuwa.26 Ungweru wa mwezi uzamuŵa nga mbungweru wa dazi. Ndipo ungweru wa dazi uzamuŵa wankhongono kuluska kankhondi na kaŵiri,+ nga ni ungweru wa mazuŵa 7, pa zuŵa ilo Yehova wakukaka vikomokomo vya ŵanthu ŵake+ na kupozga chilonda chikuru icho wakaŵatimba nacho.+27 Wonani, zina la Yehova likwiza kufuma kutali chomene,Likugolera na ukali wake na mabingu ghakuru.Milomo yake njakuzura na kutukutwa,Ndipo lulimi lwake luli nga ni moto wakumyangura.+28 Mzimu* wake uli nga mlonga wakututuka uwo ukufika msingo,Kusunkhunya mitundu mu sefa ya pharanyiko.Ndipo ŵanthu ŵazamuŵa na vyakukolera mu miskati*+ yawo ivyo vikuŵapuluska.29 Kweni sumu yinu yizamuŵa nga ni iyo yikwimbika usikuPara mukunozgekera* chiphikiro,+Ndipo mtima winu uzamusekelera nga niUyo wakwenda na fyoliroPakuluta ku phiri la Yehova, ku Jalawe la Israyeli.+30 Yehova wazamuyowoya lizgu lake likuru+Na kuvumbura woko lake+ apo likukhira mu kotcha kwa ukali wake,+Pamoza na dimi la moto wakumyangura,+Vimabingu,+ chimphepo, na vula yamalibwe.+31 Pakupulika lizgu la Yehova, Asiriya wazamutenthema.+Wazamutimba na ndodo.+32 Para wazungunya waka ndodo yake yakulangiraIyo Yehova wazamukhizgira pa AsiriyaKuzamuŵa tung’oma na ŵabango,+Apo wakuŵaŵapura na woko lake mu nkhondo.+33 Pakuti Tofeti*+ wake wanozgeka kale.Wanozgekeraso themba.+Wajima chizongwe cha nyang’anyang’a na chisani,Pamoza na moto unandi na nkhuni.Mvuchi wa Yehova upembengepo motoNga nkhamlonga ka sulefure.


text:
Mutolamakani waku Swaziland wachimbilila ku South Africa chifukwa bakhumbanga kumukoma.
Mutolamakani wa newspaper ya Swazi, Zweli Martin Dlamini, wakalemba nkhani ya King Mswati III kuti nikhuluku uyo wali pachithuzi pachanya apo, ndipo wachimbilila ku South Africa chifukwa bakukhumba kumukoma.
Zweli ndiye wakulemba makani ghose gha newspaper ya Swaziland Shopping. Sono iye wakawulula nkhani yakuti King Mswati walikujula company yamafoni iyo zina lake ni Swazi Mobile kwene walikutetezgela kuti nja chikhwaya chinyake icho zina lake ni Victor Gamedze.
Nkhani Mchitumbuka yafufuza kuti Zweli wakawulula kuti company yamafoni yasono ya Swazi Mobile bakupangana kuti pabevyeso banyake bakuti bapikisanenge nayo. Ndipo mukati mwa company umu mulikujoyinaso nduna yilala ya boma Prime Minister Barnabas Sibusiso Dlamini, uyo bakumupako tuma chenji.
Swazi mobile yilikuhongaso kuti bajuleso mafoni gha munyumba (landline) nachilato chakuti South Africa yisange makola mpata wakukhazikiska mafoni gha Swazi Mobile kwambula suzgo. Pulani iyi yikujala ma company ghose ghamafoni ku Swaziland kuti ghaleke kusanga mwabi wakukhazikika mu chalo ichi.
“Nkhani iyi apo nkhati yifumye waka mbwenu nasanga kuti boma layamba kuniyimbila mafoni ghakuti niwonenge icho chikameta nkhanga mpala! Kweneso bati naliwona pakufuma kwene pakunjila nthati niliwone!”
“Foni yakwamba yikafuma kwa Gamedze ndipo tikayowoyeskana mpaka 20 minutes tichali kukwesan. Nkhuti dumule waka mbwenu nasangaso yinyake yikunjilaso kufumila kwa Minister Dumsani Ndlangamandla. Uyu ndiye sono wakapopota kwambula kukolako ku mulomo.”
“Iwe wamwana nate nikuphalile kuti newspaper yako iyo yijalike kufumila kwa mwahuno kweneso wize kuno kwa King Mswati III ukuchemeka! Wize pambele dazi lindatchone! Apa nthana nkhuti mata pajani,” ndivo wakalongosola Zweli uyo ni mulembi wa Swaziland Shopping newspaper.
Newspaper iyi yilikujalika ndipo boma likaphala chifukwa chakuti yindalembeske mukawundula wakulemba nkhani mu chalo chawo. Kwene newspaper iyi yikayamba kulemba nkhani mu chaka cha 2014.
Nkhani Mchitumbuka yaphalilika kuti Prime Minister Barnabas Sibusiso Dlamini walamula kuti Zweli Martin Dlamini wakakike ndipo polisi yalemba kale warrant of arrest.
Mabwana agho ghakulya pamoza na Gamedze bakaphalila mutolamakani uyu kuti boma lapangana vyakuti bamukome. Zweli ndivo wakawopa nakuchimbilila ku chalo cha South Africa.
Swaziland yili pa nambala 152 muno mu Africa malingana ni chibelengeselo icho bakapanga chaka chamala cha 2017 ba wupu wa World Press Freedom Index.


text:
Kumbi Mungachita Wuli Kuti Muziŵiliyi Mpingu Wasonu?
ALLEN * wangukamba kuti, “Ndawopanga kusamiya kunu. Ndaziŵanga cha kuti ndingazisaniya abali ndi azichi wo angaziyanja kucheza nani.” Mpingu wasonu wo Allen waliku, we pa mtunda wa makilomita ngakujumpha 1,400 kutuwa kumuzi kwawu.
Namwiso asani mwasamiya ku mpingu wasonu, mungachita mantha. Kumbi ntchinthu wuli cho chingakuwovyani? Kumbi mungachita wuli asani muwona kuti musuzgika kuziŵiliya nge mo mwaŵanaŵaniyanga pakwamba? Asani mumpingu winu mwasamiya ŵanthu, kumbi mungaŵawovya wuli kuti aje akufwatuka?
VO MUNGACHITA KUTI MUZIŴILIYI NDIPUSO MULUTI PANTHAZI
Ŵanaŵaniyani chakuyeruzgiyapu ichi: Asani chimiti achituzga po angupanda ndi kuchipanda panyaki, chisuzgika kume. Pa nyengu yo atichituzgiyapu, misisi yaki yinandi yidumuka vo vichitisa kuti kuje kwambula kusuzga kuchipinga. Asani chimiti cho chapandika so, chiswera cha kume misisi yasonu. Mwakuyanana ŵaka, panyaki mungusuzgika maŵanaŵanu po mwasamiyanga ku mpingu unyaki. Mumpingu winu wakali, mungume “misisi” chifukwa chakuti mwenga ndi mabwezi kweniso mwateŵetiyanga Yehova mwakujalikiskika. Sonu mukhumbika kume misisi yasonu kuti muziŵiliyi malu ngasonu. Ntchinthu wuli chingakuwovyani kuchita venivi? Mugwiriskiyengi ntchitu fundu za m’Malemba. Tiyeni tikambisani zinyaki mwa fundu zenizi.
Munthu yo waŵerenga mazu ngaku Chiuta nyengu zosi waja “nge chimiti cho chapandika mumphepeti mwa timisinji cho chipasa vipasu pa nyengu yaki, ndipu mani ngaki ngafota cha. Vosi vo wachita vitimuyende umampha.”—Sumu 1:1-3.
Nge mo chimiti chikhumbikiya maji kaŵikaŵi kuti chilutirizgi kuja ndi nthazi, Mkhristu nayu watenere kuŵerenga mazu ngaku Chiuta nyengu zosi kuti waje pa ubwezi wakukho ndi Yehova. Mwaviyo, lutirizgani kuŵerenga Bayibolu zuŵa lelosi ndipuso kuwungana ndi mpingu nyengu zosi. Lutirizgani kuchita kusopa kwa pabanja ndi kusambira pakumwija. Vosi vo mwachitanga mwe ku mpingu winu wakali kuti ubwezi winu uje wakukho ndi Yehova, mukhumbika kulutirizga kuchita venivo.
“Mweniyo wasisipuwa anyaki nayu wazamusisipulika.”—Nthanthi 11:25.
Asani mupharazga nyengu zosi, mujengi ndi nthazi ndipuso muziŵiliyengi mwaliŵi. Mura munyaki zina laki Kevin wanguti: “Kuchita upayiniya wakovya, kunguwovya ini ndi muwolu wangu tati tafika ŵaka mumpingu wasonu. Tinguswera cha kuziŵa abali, apayiniya ndipuso chigaŵa chakupharazgaku.” Roger yo wangusamiya kuchigaŵa cho che pa mtunda wa makilomita ngakujumpha 1,600 kutuliya ko wajanga, wangukamba kuti: “Kuluta mu upharazgi kaŵikaŵi kungakuwovyani kuti muziŵiliyi mpingu wasonu. Mungakambiya so ŵara mumpingu asani mungafiska kuwovya pa ntchitu yinyaki, nge kukolopa munyumba ya Ufumu, kukamba nkhani asani munyaki waja pamwenga kupingaku munthu munyaki asani muta ku mawunganu. Asani abali ndi azichi awona kuti munthu yo waza ŵaka we ndi mtima wakujipereka, aswera cha kumuyanja.”
“Musanuzgi mitima yinu.”—2 Akori. 6:13.
Muchezengi ndi abali ndipuso azichi anandi. Melissa ndi banja laki ŵati aluta ku mpingu wasonu, aŵanaŵaniyanga za mo angasaniliya mabwezi. Iyu wangukamba kuti, “Tayanjanga kucheza ndi abali techendayambi maunganu ndipuso asani ngamala. Venivi vatiwovyanga kucheza nyengu yitali ndi abali m’malu mwakuŵatawuzga ŵaka.” Ivi vinguŵawovya so kuziŵa mazina nga abali ndi azichi mwaliŵi. Kusazgiyapu yapa, adaniyanga so abali kunyumba kwawu vo vinguwovya kuti aje nawu pa ubwezi wakukho. Melissa wangukamba so kuti: “Tingupasana manambala nga foni kuti kuje kwambula kusuzga kutisaniya asani atitipenja kweniso asani akhumba kuti tichitiyengi nawu vinthu limoza pampingu ndi vakuchitika vinyaki.”
Asani mutondeka kukambisana ndi ŵanthu a mpingu wasonu, mungayamba kuchita dankha tinthu timanatimana. Mwakuyeruzgiyapu, mungayamba kumwemwete chinanga kuti mwakhumbanga cha kuchita viyo. Kumwemwete kungachitisa kuti ŵanthu ayambi kucheza namwi. Bayibolu likamba kuti, “ukweru wa jisu ukondweresa mtima.” (Nthanthi 15:30) Rachel yo wangusamiya kutali ndi kwawu wangukamba kuti: “Ndikuwa ndi soni. Nyengu zinyaki ndichita kujichichizga kuti ndilongoro ndi abali kweniso azichi mumpingu wo ndilimu sonu. Nditanja kukambisana ndi munthu yo ndawona kuti waja pasi munyumba ya Ufumu ndipu wakambisana ndi munthu cha. Nditachiwona kuti panyaki nayu ngwasoni nge ini.” Namwiso yesesani kuja ndi chilatu kuti mukambisanengi ndi munthu maunganu ngechendayambi pamwenga asani ngamala.
Vingachitika kuti masabata ngakwambiriya mungakondwa kukumana ndi ŵanthu wo nkhakwamba kukumana nawu. Asani pajumpha kanyengu ŵanthu ŵenaŵa angaleka kucheza namwi. Pa nyengu iyi, mukhumbikengi kuyesesa kuti mulutirizgi kusaniya mabwezi ngasonu.
MUKHUMBIKA NYENGU KUTI MUZIŴILIYI
Vimiti vinyaki vito nyengu kuti viziŵiliyi dongu la sonu. Mwakuyanana ŵaka, ndi wosi cha wo angawuziŵiliya liŵi mpingu wasonu. Asani mwe mumpingu wasonu kweni mweche kusuzgika kuti muwuziŵiliyi, gwiriskiyani ntchitu fundu izi za m’Bayibolu zo zingakuwovyani:
“Tingavukanga cha kuchita vamampha, pakuti pa nyengu yaki tazamuvuna asani taleka kuvuka.”—Aga. 6:9.
Mukhumbikengi nyengu yitali kuti muziŵiliyi kuluska mo mwaŵanaŵaniyanga. Mwakuyeruzgiyapu, amishonale anandi wo akuluta kusukulu ya Giliyadi aja dankha vyaka vinandi muvyaru vo ateŵete, ŵechendaluti kwawu kuti akawoni abali ŵawu. Ivi vitiŵawovya kuti ayanjanengi ndi abali kweniso azichi a mipingu yo alimu ndipuso kuti aziŵiliyi mijalidu ya kumalu ko.
Alejandro yo wasamiyapu mumipingu yakupambanapambana wawona kuti pakhumbika nyengu kuti munthu waziŵiliyi. Iyu wanguti: “Tati tasamiya ku mpingu unyaki muwolu wangu wangukamba kuti, ‘Anyangu wosi ŵe ku mpingu ko tenga kali!’” Alejandro wangumukumbuska muwolu waki kuti wangukamba so mazu ngenanga vyaka viŵi vajumpha pa nyengu yo asamanga. Kweni pa vyaka viŵi venivi, wangwamba kuziŵana so ndi abali kweniso azichi wo walekanga kuŵaziŵa ndipu anguja anyaki.
“Mungakambanga cha kuti, ‘Ntchifukwa wuli mazuŵa ngakali ngenga ngamampha kuluska mazuŵa nganu?’ chifukwa ndi zeru cha kufumba viyo.”—Waku. 7:10.
Mpingu winu wasonu mungawuyeruzgiyanga cha ndi wakali. Mwakuyeruzgiyapu, vingachitika kuti abali a mumpingu winu atanja cha kulongoro pamwenga abisa mazu cha asani akhumba kukamba vinthu penipo imwi mukuliziŵiliya cha jalidu lenili. Mukhumbika kuwona mijalidu yawu yamampha nge mo imwi mungayanjiya kuti nawu awonengi yinu yamampha. Mo achitiya asani asamiya mipingu yinyaki, vichitisa Abali ndi azichi anyaki kujifumba kuti, ‘Kumbi nditanja nadi “gulu losi la abali”?’—1 Petu. 2:17.
“Lutirizgani kupempha ndipu mupaskikengi.”—Luka 11:9.
Lutirizgani kupempha kuti Yehova wakuwovyeni. David yo ndi mura mumpingu wangukamba kuti: “Mungamalananga nalu mwija cha suzgu lenili. Vinthu vinandi tingavichita cha pakutija kwambula kuwovyeka ndi Yehova!” Rachel yo tamuzumbuwapu kali nayu wanguzomerezga fundu iyi. Iyu wangukamba kuti: “Asani ini ndi murumu wangu tiwona kuti anyidu mumpingu acheza nasi cha, tamukambiyanga Yehova suzgu lenili kuti, ‘Chondi tiwovyeni kuziŵa asani pe chinthu chinyaki cho tichita kuti abali alekengi kucheza nasi.’ Pavuli paki, tayesesanga kucheza ndi abali kweniso azichi kwa nyengu yitali.”
Apapi asani ŵana ŵinu asuzgika kuwuziŵiliya mpingu wasonu, mukhumbika kukambiya Yehova suzgu lenili asani muromba nawu limoza. Awovyeni kuti asaniyi akucheza nawu. Mungadaniya abali ndi azichi kunyumba kwinu.
MUWOVYENGI WO ŴAZA SONU MUMPINGU WINU KUJIVWA KUTI MBAKULONDEREKA
Kumbi mungachita wuli kuti muwovyi ŵanthu wo ŵaza sonu mumpingu winu? Yesesani kuja bwezi lamampha kutuliya pakwamba. Kuti muchiti venivi, mutenere kuŵanaŵaniya vo imwi mwatingi mukhumbengi kuti anyinu akuchitiyeni asani mwenga mulendu ndipu pavuli paki chitani venivo. (Mate. 7:12) Mungaŵadaniya kunyumba kwinu wo asamiya mumpingu winu kuti ajepu pakusopa kwa pabanja pamwenga muziwonere nawu JW Broadcasting. Mungaŵapempha kuti mukapharazgiyi nawu limoza. Asani mungaŵadaniya kunyumba kwinu kuti mukaryi nawu chakurya, angaluwa cha vo mwachita. Kumbi ndi vinthu wuli vinyaki vo mungachita kuti muwovyi wo asamiya mumpingu winu?
Carlos wangukamba kuti: “Tati tafika ŵaka mumpingu wasonu, muzichi munyaki wangutikambiya mazina nga masitolu ngo agulisanga vinthu mwakutchipa. Ivi vingutiwovya ukongwa.” Ŵanthu wo atuwa kucharu cho chipambana ndi cho imwi muja, angawonga kuziŵa mo angavwaliya munyengu ya kufunda, yakuzizira ndipuso ya vuwa. Mungaŵawovya so kuti apharazgengi mwakuŵakambiya vo ŵanthu amudera lo atanja kuchita pamwenga agomezga.
MUYANDUWA ASANI MWAZIŴILIYA
Allen, yo tamuzumbuwa kukwambiriya waja mumpingu wasonu kujumpha chaka. Iyu wanguti: “Ndakhumbikanga kujichichizga kuti ndiziŵani ndi abali kweniso azichi. Sonu yiwu atindiwona kuti ndini wamubanja lawu ndipu ndikondwa.” Allen wanguziŵa kuti kusama kungumuchitisa kuti watayi mabwezi cha kweni kungumuwovya kuti wasaniyi anyaki anandi wo ajengi mabwezi ngaki kwa umoyu waki wosi.
^ ndimi 2 Mazina ngasinthika.


text:
Ku Mozambique boarder dela laku Dedza kwachitika scandal. Chalo cha Mozambique chachimbizga bapolisi bithu pamoza na ba Malawi Revenue Authority (MRA) chifukwa chakuti batondana kupulikana chinthu chimoza.
Chalo chithu cha Malawi na Mozambique chadumbizganapo nyengo zitali pa nkhani yakuti ma ofesi gha MRA na polisi yithu ghasamuke chigaba icho ghali. Iwo bakalongosola kuti mundando wa magalimoto ukufika mpaka ku chigaba cha Mozambique ndipo bakubatangwaniskila ntchito zawo.
Phangano likaba lakuti bapolisi bithu pamoza na ba Malawi Revenue Authority (MRA) basamukenge pa 31 December 2017. Kwene mbwenu boma lithu lapanga chiziwulika mpaka ba Mozambique bachita kubachimbizga pa Dedza kuti batayilaneko kamutunda na Mozambique boarder.
Nkhani Mchitumbuka yangufumba bwana Ellis Tembo awo mba DC baku Dedza kuti balongosolepo umo vilili. Iwo bangupita patali yayi zgolo lawo languba lakuti ma ofesi ghose basamuska kale.
“Kwasono pano magalimoto ghose agho ba MRA bakusecha bayasamuska kale ndipo ghali ku mbali yithu ya Malawi. Nyumba ya bapolisi iyo bakhalangamo pakulondela malo agha nayo tayisamuska kale yafumako ku Mozambique boarder. Kweneso ma ofesi ghose gha MRA tayasangilaso malo mbali yithu yakuno ku Malawi.” Ellis Tembo.
Bwana Tembo banguyowoyaso kuti balikusamuska juzi usiku. Iwo bangusimikizgaso kuti nkhumano zawo na chalo cha Mozambique vikabako nadi mu December 2017 chifukwa cha dandaulo lawo lakukhwaskana na Mozambique boarder.
Bwana wakuwona vya katundu wakunjila na kufuma a Charles Vintulla banguti iwo wupu wawo nkhuwoneseska kuti vinthu vikwenda makola ndipo nawo bakabapo pa nkhumano iyi ya pakati pa Mozambique na chalo chithu. A Vintulla banguti nkhani iyi ya Mozambique boarder yikayamba vyaka vinayi ivo vajumpha.
“Nkhani iyi kuti yitole nyengo yitali chifukwa ntchakuti tapenjanga dankha wovwili wa ndalama kuti tisamuske ma ofesi ghose kwiza silya lithu la Malawi. Sono iwo banyithu bawonanga ngeti ni dobela papo chaa ise ndise bakavu tikuyana na iwo yayi, Charles Vintulla.
Ba Malawi Police na MRA bagwila ntchito nyengo zitali ku Mozambique boarder kufumila apo bakajulila Dedza boarder post ku malo ghakuchemeka kuti Kalomwe.


text:
SAMBIRO 19
Kasi Muzga Wakugomezgeka na Wavinjeru Ni Njani?
Pambere Yesu wandakomeke, wakatolera ŵasambiri ŵake ŵanayi pamphepete. Pakaŵa Petrosi, Yakobe, Yohane, na Andireya. Apo Yesu wakaŵaphaliranga chimanyikwiro cha kuŵapo kwake mu mazuŵa ghaumaliro, wakafumba fumbo lakuzirwa, wakati: “Kasi muzga wakugomezgeka na wavinjeru ni njani, uyo fumu yake yamwimika pa ŵateŵeti ŵake ŵa pa nyumba, kuti waŵape chakurya pa nyengo yakwenelera?” (Mateyu 24:3, 45; Mariko 13:3, 4) Apa fundo ya Yesu yikaŵa yakuti, iyo pakuŵa “fumu,” wimikenge ŵanthu awo ŵapelekenge chakurya chauzimu ku awo ŵakumulondezga. Kasi ŵanthu aŵa mbanjani?
Mbakhristu ŵachoko waka ŵakuphakazgika na mzimu. “Muzga” uyu wakupeleka chakurya chauzimu ku Ŵakhristu ŵanyake pa nyengo yakwenelera. Tikuthemba muzga uyu kuti watipe “chakurya chakukwana pa nyengo yakwenelera.”—Luka 12:42.
Ŵakwendeska vinthu mu nyumba ya Chiuta. (1 Timote 3:15) Yesu wali kupeleka ntchito yikuru kwa muzga wake. Iyi ni ntchito yakwendeska vinthu mu gulu la Yehova pano pasi. Wakupwelelera katundu wa gulu ili, kulongozga pa ntchito ya kupharazga, na kutisambizga kwizira mu mipingo. Muzga uyu wakutipa vinthu ivyo tikukhumba, pa nyengo iyo tikuvikhumbira. Vinyake ivyo wakutipa ni mabuku agho tikupharazgira, kweniso maungano gha mpingo na ghakuru wuwo.
Muzga uyu ngwakugomezgeka, chifukwa wakudemelera ku unenesko uwo Baibolo likusambizga, kweniso wakufiska ntchito ya kupharazga makani ghawemi. Ngwavinjeru, chifukwa wakupwelelera makora vinthu vya Khristu pano pasi. (Milimo 10:42) Chiuta wakutumbika ivyo muzga uyu wakuchita. Ŵanthu ŵanandi ŵakwiza mu gulu la Chiuta, kweniso tikukhuta na chakurya chauzimu.—Yesaya 60:22; 65:13.
Kasi Yesu wakasora njani kuti walyeske ŵasambiri ŵake?
Kasi muzga ngwakugomezgeka na wavinjeru munthowa wuli?


text:
Yezani Achimi
KUMBI pe vinthu vinyaki vo muyanana ndi achimi a mu nyengu yakali? Kamutu kakuti “Mazu nga M’Bayibolu ngo Ngakonkhoskeka” ko ke mu Baibulo la Dziko Latsopano la Chingelezi la 2013, kakamba kuti mchimi “ndi munthu yo waziŵisa ŵanthu vo Chiuta wakhumba kuchita. Achimi alongoronga m’malu mwaku Chiuta. Yiwu akambanga vinthu vo vichitikengi, visambizu vaku Yehova, marangu ndi vyeruzu vaki.” Chinanga kuti mulosa vo vichitikengi kunthazi cha, kweni mulongoro m’malu mwaku Chiuta, ndipu mupharazga mazu ngaki.
Ndi mwaŵi wapade ukongwa kukambiyaku anyidu vaku Chiuta ndi kuŵasambiza vo iyu wakhumba kuzichitiya ŵanthu. Tigwira ntchitu iyi pamoza ndi ‘angelu wo awuluka mude.’ (Chiv. 14:6) Kweni tingakumana ndi masuzu ngo ngangachitisa kuti tileki kuwona kuti kupharazga ndi mwaŵi wapade. Kumbi masuzu nganyaki ndi nanga? Tingavuka, kususika pamwenga kuwona kuti ndisi ambula kukhumbika. Achimi akali nawu akumananga ndi masuzu ngenanga, kweni angugongowa cha. Ndipu Yehova wanguŵawovya kuti afiski uteŵeti wawu. Tiyeni tikambisanepu za achimi anyaki ndi kuwona mo tingaŵayeze.
ANGUJIPEREKA NDI MTIMA WOSI
Nyengu zinyaki tingavuka ndi ntchitu zo tichita zuŵa lelosi ndipu tingachita mphwayi kusere mu uteŵeti. Mbunenesa kuti tikhumbika kupumuwa, ndipu Yesu ndi akutumika nawu apumuwanga. (Marko 6:31) Kweni ŵanaŵaniyani zaku Ezekiele ndi ntchitu yo wangutumika kwa Ayisraele wo ŵenga ku ukapolu ku Babiloni. Nyengu yinyaki, Chiuta wangukambiya Ezekiele kuti wato ntcherwa ndi kujambulapu msumba wa Yerusalemu. Wangumukambiya so kuti wayeruziyi kuti watiwuyukiya mwakugone kumazge kwa mazuŵa 390. Pavuli paki, wagone kumaryi kwa mazuŵa 40. Yehova wangukambiya Ezekiele kuti: “Ndikumangengi ndi vingwi kuti uleki kung’anamukiya kunyaki mpaka po wamaliziya mazuŵa ngaku ngakuyukiya msumba wo.” (Ezek. 4:1-8) Ayisraele wo ŵenga ku ukapolu atenere kuti angukwasika ukongwa ndi venivi. Kuchita ivi kwenga kwakuvukisa ukongwa. Kweni Ezekiele wakhumbikanga kuvichita kwa chaka chimoza ndi myezi. Kumbi mchimi uyu wangufiska wuli uteŵeti uwu?
Ezekiele wanguvwisa chifukwa cho Chiuta wangumutumiya kuti waje mchimi. Pakumutuma, Chiuta wangumukambiya kuti: “Kwali [Ayisraele] amuvwiya pamwenga cha . . . , azamuziŵa mbwenu kuti mchimi wenga pakati pawu.” (Ezek. 2:5) Ezekiele wangukumbuka chilatu cha uteŵeti waki. Mwaviyo, wanguchita ndi mtima wosi vo Chiuta wangumutuma. Iyu wangulongo kuti wenga mchimi waunenesa. Ayisraele angulonde uthenga wakuti: “Msumba wabwangandulika!” Ŵati alonde uthenga uwu, Ayisraele angukumbuka kuti mchimi wenga pakati pawu.
Mazuŵa nganu, titcheŵesa ŵanthu kuti charu chaku Satana chibwangandulikengi pambula kuswera. Chinanga kuti tivuka, kweni tiyesesa kupharazga Mazu Ngaku Chiuta, kupanga maulendu ngakuweliyaku kweniso kuchitisa masambiru nga Bayibolu. Po mauchimi ngakukwasana ndi kumala kwa charu ngafiskika, tikondwa chifukwa chakuziŵisa “ŵanthu vo Chiuta wakhumba kuchita.”
ANGUKUNTHIYAPU
Mzimu waku Yehova utitiwovya kupharazga ndi mtima wosi. Kweni nyengu zinyaki tingadandawula chifukwa cha vo ŵanthu achita ndi uthenga widu. Tingachita umampha kukumbuka vo mchimi Yeremiya wanguchita. Iyu wasusikanga ndi kunyozeka chifukwa chakupharazgiya Ayisraele uthenga waku Chiuta. Ndipu nyengu yinyaki, wangukamba kuti: “Ndizumbuwengi so cha vaku iyu, ndipu ndikambengi cha mu zina laki.” Yeremiya wenga munthu nge isi. Kweni wangulutiriza kupharazga uthenga waku Chiuta. Chifukwa? Iyu wangukamba so kuti: “Kweni mu mtima mwangu muchita nge mwe motu wakukole wo wajarikiya mu viwanga vangu, ndipu ndinguvuka kuwusunga mukati, viyo ndingutondeka kujiko.”
Mwakuyanana waka, asani tagongowa chifukwa chakuti ŵanthu avwisiya cha uthenga widu, titenere kuŵanaŵaniya uthenga wo tipharazga. Ivi vingawovya kuti timalani ndi maŵanaŵanu ngaheni ngenanga. Uthenga wo tipharazga ungaja nge ndi ‘motu wakukole wo wajarikiya mu viwanga vidu.’ Kuŵerenga Bayibolu zuŵa lelosi kungawovya kuti motu uwu ulutiriyi kukole mwaku isi.
ANGUMALANA NDI MAŴANAŴANU NGAHENI
Akhristu anyaki afipa mtima asani apasika uteŵeti chifukwa aziŵa cha mo angawuchitiya. Viwoneka kuti ndimu mchimi Hoseya wanguchitiya. Yehova wangumukambiya kuti: “Luta ukato munthukazi muhuli ndipu uŵi ndi ŵana auhuli.” (Hos. 1:2) Tiyeruziyi kuti mukhumba kuto, mbwenu Chiuta watikukambiyani kuti muto huli. Kumbi mungavwa wuli mumtima? Hoseya wanguzomera uteŵeti uwu. Iyu wanguto Gomere ndipu wangubaliyapu mwana munthurumi. Pavuli paki, munthukazi uyu wangubala so mwana munthukazi ndi munthurumi. Viwoneka kuti ŵana ŵaŵi yaŵa wangubaliya mu chigololu. Yehova wangukambiya Hoseya kuti munthukazi yo wazamuto wazamutchimbiriya anthurumi wo wahulanga nawu. Wonani kuti yapa akamba kuti ‘anthurumi’ kulongo kuti ŵenga anandi. Ndipu pavuli paki wazamukhumba kuwere kwaku Hoseya. Asani mwenga imwi, kumbi mwatingi mumuweriyengi munthukazi uyu? Ivi ndivu Yehova wangukambiya Hoseya kuti wachiti. Mchimi uyu wanguchita kumugula ndi ndalama zinandi Gomere kuti wamuwere.
Hoseya watenere kuti wakayikiyanga asani uteŵeti waki wenga ndi phindu lelosi. Kweni vo wanguchita vititiwovya kuvwisa mo Yehova wanguvwiya Ayisraele ŵati amukana. Ndipu Ayisraele a mtima wamampha anguwere kwaku Chiuta.
Mazuŵa nganu, Chiuta wakambiya munthu cha kuti ‘wato munthukazi muhuli.’ Kweni tingasambirapu kanthu kwaku Hoseya chifukwa chakuti wanguzomera ndi mtima wosi uteŵeti wo wangupasika. Chakwamba ntchakuti tikhumbisisengi kupharazga uthenga wamampha wa Ufumu ‘kunyumba ndi nyumba’ chinanga kuti tingawona kuti nkhwakusuza. (Mac. 20:20) Akhumba nthowa zinyaki zakupharazgiya zitikusuzani. Ŵanthu anandi wo asambiranga Bayibolu ndi Akaboni aku Yehova akambanga kuti akondwanga kusambira Bayibolu, kweni alutanga cha kuchipharazga kunyumba ndi nyumba. Kweni pavuli paki anandi aku yiwu angwamba kuchita vinthu vo pakwamba awonanga kuti angachita cha. Kumbi mwayiwona fundu yo tisambirapu?
Tingasambira so fundu yinyaki kwaku Hoseya. Iyu wanguzomera uteŵeti wakusuza. Wenga ndi vifukwa vinandi vakugwenthe uteŵeti wo wangupasika. Palivi munthu yo watingi waziŵengi kuti Chiuta wamupasa uteŵeti. Kweni tiziŵa chifukwa chakuti wakuyilemba nkhani iyi. Nasi tingaŵa ndi mwaŵi wakukambiya ŵanthu vaku Yehova kwambula munthu weyosi kuziŵa kuti tenga ndi mwaŵi wenuwu. Ndivu vinguchitikiya Anna yo wasambira pa sekondale yinyaki ku United States. Musambizi waki wangukambiya kilasi losi kuti weyosi walembi nkhani yo watanja ndipu wazikonkhose kilasi. Anna watingi wagwenthengi mwaŵi wenuwu. Kweni wanguwona kuti uwu ndi mwaŵi wo Chiuta wamupasa. Chifukwa chakuziŵa vo vingachitika, wangupemphera kwaku Yehova. Pavuli paki, wangugwirisiya ntchitu mpata wenuwu. Wangulemba nkhani yo yakonkhosanga kuti vamoyu vikuchita kusambuka cha.
Anna wangukonkhose kilasi vo wangulemba. Kweni msungwana munyaki yo wagomezanga kuti vamoyu vikuchita kusambuka, wangwamba kumufumba mafumbu nganandi. Anna wangumuka mafumbu ngosi. Musambizi waki wangukondwa ndipu wangumupasa mphotu chifukwa cha kukonkhosa fundu zakuvwika. Anna wangulutiriza kukambisana nkhani iyi ndi msungwana yo wamususanga. Chifukwa chakuzomera “uteŵeti” wo Yehova wangumupasa, Anna wangukamba kuti: “Sonu ndipharazga uthenga wamampha kwambula mantha.”
Chinanga kuti te achimi chayiwu cha, kweni asani tingayeza achimi nge Ezekiele, Yeremiya ndi Hoseya, nasi tingachita khumbu laku Yehova mazuŵa nganu. Pakusopa kwa pabanja pamwenga asani musambira pakumwija, muŵerengengi nkhani za achimi anyaki akali ndi kuŵanaŵaniya mo mungaŵayeze.


text:
CHIGAŴA 9
Ŵaisrayeli Ŵakukhumba Themba
Sauli, themba lakwamba la Ŵaisrayeli laleka kupulikira Yehova. Wakulondezgapo ni Davide, uyo Chiuta wachita nayo phangano la ufumu wamuyirayira
NYENGO ya Samusoni yati yamara, Samuyeli wakateŵetera nga ntchimi na mweruzgi mu Israyeli. Ŵaisrayeli ŵakayowoyanga kuti ŵakukhumba kuŵa na munthu uyo wangaŵa themba pakati pawo nga ni mitundu yinyake. Nangauli pempho ili likamukwiyiska Yehova, kweni wakatuma Samuyeli kuti wachite ivyo ŵanthu aŵa ŵakapempha. Chiuta wakasora munthu wakujiyuyura wakuchemeka Sauli kuti waŵe themba. Kweni pakati pajumpha nyengo, Themba Sauli likamba kujikuzga na kuleka kupulikira. Yehova wakalikana themba ili ndipo wakaphalira Samuyeli kuti wasore munthu munyake. Wakasora muwukirano zina lake Davide. Kweni pakajumpha vilimika vinandi pambere Davide wandaŵe themba.
Apo Davide wakaŵa muwukirano, wakaluta ku ŵakuru ŵake awo ŵakateŵeteranga mu gulu la ŵankhondo la Sauli. Ŵankhondo wose ŵakaŵa na wofi ukuru chifukwa cha mulwani yumoza, chinkhara chakuchemeka Goliyati icho chikaŵanenanga pamoza na Chiuta wawo. Davide wakakwiya chomene, ndipo wakajipeleka kutimbana na chinkhara chira. Wakaŵa na chakuponyera mawe na malibwe ghachoko waka, ndipo wakaluta kukakumana na mulwani wake uyo wakaŵa mutali kujumpha mamita ghatatu. Apo Goliyati wakamunenanga Davide, iyo wakamuzgora kuti wakaŵa wakunozgeka kuluska chinkhara, chifukwa Davide wakarwanga mu zina la Yehova Chiuta. Davide wakatimba chinkhara Goliyati na libwe limoza pera ndipo chikawa pasi. Wakaluta pafupi na kutora lupanga lwa Goliyati na kumudumura mutu. Ŵankhondo ŵa Ŵafilisiti ŵakachimbira chifukwa cha wofi.
Pakwamba, Sauli wakakondwa chifukwa cha chikanga icho Davide wakalongora, ndipo wakasora muwukirano uyu kuŵa mulara wa ŵankhondo ŵake. Kweni Sauli wakamba kuŵa na sanji chifukwa cha ivyo Davide wakachitanga. Davide wakachimbira kuti waponoske umoyo wake, ndipo kwa vilimika vinandi wakakhalanga mwakubisama. Ndipouli, wakalutilira kuŵa wakugomezgeka kwa Themba Sauli ilo likakhumbanga kumukoma, chifukwa wakamanya kuti likasoleka na Yehova Chiuta. Paumaliro, Sauli wakafwira ku nkhondo. Pakatora nyengo yayi, Davide wakaŵa themba, nga umo Yehova wakalayizgira.
‘Nditi ndikhozge chizumbe cha ufumu wake muyirayira.’—2 Samuel 7:13
Pakuŵa themba, Davide wakakhumbisiska kuzenga tempele la Yehova. Ndipouli, Yehova wakaphalira Davide kuti yumoza wa ŵana ŵake ndiyo wazamuchita mulimo uwu. Mwana wa Davide, Solomoni, ndiyo wakazenga tempele la Yehova. Nangauli vikaŵa nthena, Chiuta wakamuwonga Davide. Wakachita nayo phangano lakuti mu mbumba yake muzamufuma uthemba wakuluska ghose. Mu uthemba uwu mukenera kufuma Muwomboli, panji Mphapu iyo yikalayizgika mu Edeni. Uyo wakalayizgika wakaŵa Mesiya, kung’anamura “Wakuphakazgika,” uyo wakimikika na Chiuta. Yehova wakalayizga kuti Mesiya wakenera kuzakaŵa muwusi wa boma, panji Ufumu uwo uzamukhalilira muyirayira.
Davide wakakondwa chomene, wakawunganiska vinthu vyakuzirwa nga ni golide na siliva kuti ŵazengere tempele. Kweniso, mu nkhongono ya mzimu utuŵa, wakata sumu zinandi zakulumba Yehova. Kuumaliro wa umoyo wake, Davide wakazomerezga kuti: “Mzimu wa Yehova ukuyowoya mwa ine, mazgu ghake ghali pa lulimi lwane.”—2 Samuel 23:2.
—Yafuma pa 1 Samuel; 2 Samuel; 1 Midauko; Yesaya 9:7; Mateyu 21:9; Luka 1:32; Yohane 7:42.


text:
Lyatatu, January 17
Pangali jwalijose mwa jemanjajo juŵamanyililaga kuŵeceta ciŵeceto ca Ayuda.—Neh. 13:24.
Kulepela kupikanicisya Maloŵe ga Mlungu m’ciŵeceto cine mpaka kusokonasye usimu wetu. M’yaka ya m’ma 400 B.C.E., Nehemiya ŵadandawile mnope paŵapikene kuti ŵanace ŵane ŵaciyuda ŵaŵawusile ku ukapolo ku Babulo nganakombolaga kuŵeceta Cihebeli. Ŵanace ŵeleŵa nganakola cakwamanyikasya kuti ŵaliji ŵakutumicila ŵa Mlungu ligongo nganapikanicisyaga gopolela kwa Maloŵe ga Mlungu. (Neh. 8:2, 8) Acinangolo ŵaciklistu ŵane ŵakutumicila mumkuli wa ciŵeceto cine ayiweni kuti ŵanace ŵawo alesile kola lung’wanu ni usyesyene. Ligongo cici? Patukuŵalanga m’ciŵeceto cine, nganiyiŵa yituyice pamtima mpela mwampaka yituyicile naga tukuŵalanga m’ciŵeceto cetu. Nambosoni, kulepela kuŵeceta cenene ciŵeceto cine mpaka kututengusyeje munganisyo soni mwausimu. M’yoyo, patukulingalinga kuti tusacililejepe kutumicila mumkuli wa ciŵeceto cine, mpaka tutendesoni cenene kuteteya usimu wetu.—Mat. 4:4. w16.10 2:4-6
Lyamcece, January 18
Cikulupi cili . . . umboni wakusimicisya wa yindu yisyesyene atamose kuti yili yangawoneka.—Ahe. 11:1.
Cikulupi cili ndamo japenani mnope kwa Aklistu. Nambo, ngaŵa mundu jwalijose jwakusakola ndamoji. (2 Ates. 3:2) Nambope, Yehofa ŵapelece “cikulupi” kwa jwalijose jwakusamlambila. (Alo. 12:3; Aga. 5:22) Wosope ŵakwete cikulupici akusosekwa kum’yamicila Yehofa. Yesu Klistu ŵaŵecete kuti Atati ŵakwe ŵakwinani akusiŵawutila ŵandu kwa jwalakwe msyene kupitila mwa Mwanagwe. (Yoh. 6:44, 65) Jwalijose kuti akululucidwe yakulemwa yakwe, akusosekwa kola cikulupi mwa Yesu. Yeleyi yikusatendekasya kuti tuŵe pa unasi wangamala ni Yehofa. (Alo. 6:23) Kusala yisyene, nganituŵajilwa kupocela majali gelega. Mpela ŵandu ŵakulemwa, twasosekwaga kuwa. (Sal. 103:10) Nambo Yehofa ŵayiweni yambone mwa m’weji. Nambosoni ligongo lya umbone mtima wakwe, ŵawugwile mitima jetu kuti tupikanile ngani syambone syakwamba Yesu soni mbopesi jakwe. M’yoyo twatandite kulosya cikulupi mwa Yesu kuti citupate umi wangamala.—1 Yoh. 4:9, 10. w16.10 4:1, 2
Lyamsano, January 19
[Paulo ŵaŵecete] yejinji yakwalimbikasya kweleko.—Mase. 20:2.
M’yikalata yakwe, Paulo ŵaŵecetaga yindu yambone yaŵatendaga abale ŵakwe ŵaciklistu. Ŵane mwa jemanjaji ŵaliji ali ajesile nawo kwa yaka yejinji, m’yoyo mwangakayicila ŵamanyililaga yayalemaga. Nambo jwalakwe ŵaŵecetaga yambone yaŵatendaga jemanjaji. Mwambone, Paulo pakusala ya Timoteyo ŵam’wonaga mpela ‘mwanace jwakwe jwakunonyelwa nambosoni jwakulupicika mwa Ambuje,’ soni jucacisamalilaga kusyesyene yakusoŵa ya Aklistu ŵane. (1 Akoli. 4:17; Afi. 2:19, 20) Ndumetumejo ŵawusalile mpingo wa ku Kolinto pakwamba ya Tito kuti ‘ali mjakwe soni jwakamula najo masengo pakwakamucisya jemanjajo.’ (2 Akoli. 8: 23) Timoteyo ni Tito ŵalimbikasidwe mnope paŵamanyilile kuti Paulo ŵaganicisyaga jemanjajo. Paulo ŵaŵisile umi wakwe pangosi mwakuwujila kumalo kuŵamtendele yangalwe. Mwambone, Paulo ni Banaba ŵawujilesoni ku Lusitala kukwalimbikasya ŵakulijiganya ŵasambano kuti ajendelecele kola cikulupi atamose kuti ŵandu ŵa ku Lusitalako ŵaliji mkwasisya mnope. (Mase. 14:19-22) Paŵaliji ku Efeso, panyuma pakusimana ni likuga lya ŵandu ŵaŵatumbilile, Paulo ŵalimbikasisye ŵakulijiganya kweleko.—Mase. 20:1. w16.11 1:10, 11


text:
TICHITENGI VINTHU NGE AKHRISTU
Yehova Waluwa Cha Chanju Chinu
WONERIYANI VIDIYO YAMUTU WAKUTI YEHOVA WALUWA CHA CHANJU CHINU, NDIPU PAVULI PAKI MUKANI MAFUMBU YANGA:
Kumbi akukota akumana ndi masuzgu wuli?
Kumbi akukota aja ndi jalidu lamampha nili?
Asani ndimwi akukota, kumbi lemba la Ŵalevi 19:32 ndipuso la Nthanthi 16:31 lingakuwovyani wuli?
Kumbi Yehova watiŵawona wuli ateŵeti ŵaki akukota wo sonu atondeka kuchita vinandi?
Kumbi Yehova wakhumba kuti tichitengenji chinanga kuti tingaja akukota?
Kumbi akukota angaŵawovya wuli achinyamata?
Kumbi m’bali pamwenga mzichi wakukota wangukuwovyani wuli nyengu yinyaki?


text:
SAMBIRO 78
Yesu Wakapharazganga Uthenga wa Ufumu
Yesu wakati wabatizika waka, wakamba kupharazga kuti: ‘Ufumu wa Chiuta uli pafupi.’ Ŵasambiri ŵake ŵakamulondezganga apo wakazingiliranga mu Galileya na Yudeya. Yesu wakati wawelera kukwake ku Nazarete, wakanjira mu sunagoge. Wakajura buku la Yesaya ndipo wakaŵazga kuti: ‘Yehova wanipa mzimu utuŵa kuti nipharazge makani ghawemi.’ Kasi wakang’anamuranga vichi? Wakang’anamuranga kuti chifukwa chikuru icho Chiuta wakamupira mzimu utuŵa ntchakuti wapharazge makani ghawemi. Kweni ŵanthu ŵakakhumbanga kuti wachitenge minthondwe. Kufuma apo, wakaphalira ŵanthu kuti: ‘Uchimi uwu wafiskika muhanya uno.’
Wakafumako ku Nazarete na kuluta ku Nyanja ya Galileya, ndipo wakasanga ŵasambiri ŵake ŵanayi, awo ŵakaloŵanga somba. Wakaŵachema kuti: ‘Nilondezgani, ndipo nimuzgoraninge ŵalovi ŵa ŵanthu.’ Ŵanthu aŵa ŵakaŵa Petrosi, Andireya, Yakobe, na Yohane. Nyengo yeneyiyo, ŵakaleka bizinesi yawo yaulovi na kumulondezga. Ŵakenda mu Galileya mose, ŵakapharazganga vya Ufumu wa Yehova. Ŵakapharazganga mu masunagoge, misika, na misewu. Ŵanthu ŵanandi chomene ŵakamulondezganga kulikose uko wakalutanga. Mbiri ya Yesu yikafika kulikose, m’paka ku Siriya.
Nyengo yinyake, Yesu wakapeleka nkhongono ku ŵasambiri ŵanyake kuti ŵachizgenge ŵanthu na kufumiska viŵanda. Ŵanyake ŵakendanga nayo apo wakapharazganga msumba na msumba kweniso muzi na muzi. Pakaŵaso ŵanakazi ŵakugomezgeka awo ŵakateŵeteranga Yesu na ŵasambiri ŵake. Ŵanakazi aŵa ŵakaŵa Mariya Magadala, Yowana, Suzana, na ŵanyawo.
Yesu wakaŵapa ulongozgi ŵasambiri ŵake, ndipo wakaŵatuma kuti ŵakapharazgenge. Apo ŵakendanga mu Galileya mose, ŵanthu ŵanyakeso ŵanandi ŵakazgoka ŵasambiri na kubatizika. Ŵanthu ŵanandi chomene ŵakakhumbanga kuŵa ŵasambiri, lekani Yesu wakatenge ŵakuyana waka na munda uwo wacha kuti uvunike. Iyo wakati: ‘Pemphani Yehova kuti watume ŵantchito ŵanandi ŵakavune mbuto.’ Pamanyuma, wakasora ŵasambiri 70 ndipo wakaŵatuma ŵaŵiriŵaŵiri kukapharazga mu Yudeya mose. Iwo ŵakasambizganga ŵanthu ŵa mitundu yose vya Ufumu. Apo ŵasambiri ŵakawerangako, ŵakaŵa muchanya kuti ŵakamuphalire Yesu ivyo vikachitika. Dyabulosi wakatondeka kulekeska ntchito ya kupharazga.
Yesu wakawoneseska kuti para iyo wawelera kuchanya, ŵasambiri ŵake ŵalutizge ntchito yakuzirwa iyi. Wakaŵaphalira kuti: ‘Pharazgani makani ghawemi pa charu chose chapasi. Sambizgani ŵanthu Mazgu gha Chiuta na kuŵabatiza.’
“Nkhweneraso kukapharazga makani ghawemi gha Ufumu wa Chiuta ku misumba yinyake, pakuti ndicho nkhatumikira.”—Luka 4:43.


text:
NKHANI YA PA CHIKOPI | KASI PARA MUNTHU WAFWA WANGAŴASO WAMOYO?
Kasi Awo Ŵali Kufwa Mbwenu Kuli Kumara?
Kasi ŵakufwa ŵangaŵaso ŵamoyo?
IVYO BAIBOLO LIKUYOWOYA: ‘Ora likwiza mu leneilo wose awo ŵali mu malaro gha chikumbusko ŵazamupulika lizgu [la Yesu] na kufumira kuwaro.’—Yohane 5:28, 29.
Yesu wakalongora kuti kunthazi, apo iyo wazamulamulira mu Ufumu wake, ŵanthu ŵazamufumamo mu Dindi. Fernando, uyo wazunulika mu nkhani iyo yajumpha, wakati: “Nkhazizwa chomene nkhati naŵazga lemba la Yohane 5:28, 29 kakwamba. Likanikwezga nkhongono, ndipo nkhamba kuŵa na chigomezgo kuti kunthazi vinthu vizamuŵa makora.”
Kale, munthu munyake zina lake Yobu wakagomezganga kuti para wafwa Chiuta wazamumuwuska. Yobu wakafumba kuti: ‘Usange munthu wafwa, kasi wangaŵaso wamoyo?’ Kufuma apo, wakayowoya kuti: ‘Mazuŵa ghose gha kuteŵetera kwane nilindilirenge m’paka kusutuka kwane kwize. Muchemenge ndipo ine nimuzgoraninge.’—Job 14:14, 15.
Nkhani yakuti ŵakufwa ŵazamuwuka yikaŵa yachilendo yayi kwa Marita, mudumbu wa Lazaro. Lazaro wakati wafwa, Yesu wakati kwa Marita: “Mudumbu wako wawukenge.” Marita wakati: ‘Nkhumanya kuti wazamuwuka pa chiwuka mu zuŵa laumaliro.’ Yesu wakatiso kwa iyo: ‘Ndine chiwuka na umoyo. Uyo wakupulikana mwa ine, nanga wafwe, waŵenge wamoyo.’ (Yohane 11:23-25) Kufuma apo, Yesu wakawuska Lazaro ku ŵakufwa. Ivyo vikachitika apa vikutovwira kuŵa na chithuzithuzi cha vinthu vikuru ivyo vizamuchitika kunthazi. Muŵe nga mukuwona ŵanthu ŵakuwuskika pa charu chose chapasi!
Kasi ŵanyake ŵazamuwuka na kuluta kuchanya?
IVYO BAIBOLO LIKUYOWOYA: Baibolo likutiphalira kuti chiwuka cha Yesu chikupambana chomene na chiwuka cha ŵanthu 8 awo ŵakuzunulika mu Baibolo. Ŵanthu 8 awo ŵakawuka, ŵakakhalangaso pano pa charu chapasi. Kweni pakuyowoya vya Yesu, Baibolo likuti: ‘Yesu Khristu wali ku woko lamalyero la Chiuta, pakuti wakaluta kuchanya.’ (1 Petrosi 3:21, 22) Kasi ni Yesu pera uyo wakawuka na kuluta kuchanya? Yesu wakaŵa kuti waphalira kale ŵapositole ŵake kuti: “Usange nkhuluta kukamunozgerani malo, nkhwizaso ndipo nizamupokelera imwe kwa namwene, mwakuti uko ine nili ndiko namwe muŵenge.”—Yohane 14:3.
Khristu wakaluta kuchanya ndipo wakanozgera malo ŵasambiri ŵake ŵanyake. Awo ŵawuskikenge na kuluta kuchanya ŵakwenera kukwana 144,000. (Uvumbuzi 14:1, 3) Kweni kasi ŵanthu aŵa ŵamuchitako vichi kuchanya?
Ŵanthu aŵa ŵamuŵa na ntchito zinandi chomene! Baibolo likutiphalira kuti: ‘Wakukondwa na mutuŵa ni uyo wali na chigaŵa mu chiwuka chakwamba; pa ŵeneaŵa nyifwa yachiŵiri yilije mazaza, kweni ŵazamuŵa ŵasofi ŵa Chiuta na ŵa Khristu, ndipo ŵazamuwusa nga ni mathemba pamoza na iyo vilimika 1,000.’ (Uvumbuzi 20:6) Awo ŵawuskika na kuluta kuchanya ŵazamuŵa mafumu na ŵasofi pamoza na Khristu, ndipo ŵazamulongozga charu chapasi.
Kasi mbanjani awo ŵazamuwuskika pamanyuma?
IVYO BAIBOLO LIKUYOWOYA: Baibolo lili na mazgu agho mpositole Paulosi wakayowoya, ghakuti: ‘Nili na chigomezgo mwa Chiuta, chigomezgo icho ŵanthu aŵa nawo ŵali nacho, chakuti kuzamuŵa chiwuka cha ŵarunji na ŵambura urunji wuwo.’—Milimo 24:15.
Kasi mbanjani ŵanyake awo ŵazamuŵa mu gulu la awo Paulosi wakati “ŵarunji”? Wonani chiyelezgero ichi. Daniyeli, munthu wakugomezgeka wakaphalirika kuti: ‘Wamupumura, kweni wamwimilira mu malo ghako paumaliro wa mazuŵa.’ (Daniel 12:13) Kasi Daniyeli wazamuwukira nkhu? Baibolo likuti: ‘Ŵakunyoloka ŵamkuhara charu na kukhala mwenemumo kwandanda.’ (Salmo 37:29) Yesu wakayowoya kuti: ‘Mbakukondwa awo mbakuzika, pakuti ŵazamuhara charu chapasi.’ (Mateyu 5:5) Daniyeli pamoza na ŵanalume na ŵanakazi ŵanyake ŵakugomezgeka ŵazamuwuka na kukhalaso pa charu chapasi muyirayira.
Kasi mbanjani ŵanyake awo ŵazamuŵa mu gulu ilo Paulosi wakati “ŵambura urunji”? Mbanthu mabiliyoni ghanandi awo ŵali kufwa, kweni ŵakaŵavya mwaŵi wakuti ŵasambire Baibolo na kulondezga fundo zake. Para ŵanthu aŵa ŵazakawuka, ŵazamovwirika kuti ŵamanye Yehova * na Yesu. (Yohane 17:3) Wose awo ŵazamusankha kuteŵetera Chiuta ŵazamuŵa na chigomezgo cha kukhala kwamuyirayira.
Wose awo ŵazamusankha kuteŵetera Chiuta ŵazamuŵa na chigomezgo cha kukhala kwamuyirayira, ŵazamuŵa na umoyo uwemi kweniso wakukondweska
Kasi charu chapasi chizamuŵa wuli pa nyengo iyo?
IVYO BAIBOLO LIKUYOWOYA: Chiuta ‘wazamufyura sozi lililose ku maso ghawo, ndipo nyifwa yizamuŵakoso chara, nesi kutengera panji kutampha nesi vyakuŵinya vizamuŵakoso chara.’ (Uvumbuzi 21:4) ‘Ŵanthu ŵazamuzenga nyumba na kukhalamo; ŵazamupanda mpheska na kurya vipasi vyake.’—Yesaya 65:21.
Vizamuŵa vyakunozga nadi kukhala mu charu chanthena ichi pamoza na ŵabali ŵinu awo ŵawuka ku ŵakufwa. Kweni fumbo ndakuti, Kasi mungagomezga wuli kuti ŵakufwa ŵazamuwuka nadi?
^ ndime. 15 Baibolo likuti zina la Chiuta ni Yehova.


text:
Kasi mungatemwa kuŵerenga nkhani iyi mu %%?
Kabuku ka Uteŵeti na Umoyo Wachikhristu | July 2017
Uchimi Wakwimikana na Ture Ukukhozga Chipulikano Chithu mu Mazgu gha Chiuta
Buku la Ezekiyeli likayowoyerathu umo Ture wazamubwangandukira.
-
26:7-11
Kasi ni njani uyo pamasinda pa 607 B.C.E., wakaparanya msumba wa Ture?
-
26:4, 12
Kasi ni njani uyo mu 332 B.C.E., wakagwiliskira ntchito viliŵa vya msumba ukuru uwo ukaparanyika kupanga buliji na kukaparanya msumba unyake wa Ture uwo ukaŵa pa chirwa?
Kasi ni uchimi wuli uwo imwe mukukhumba kuzakawona ukufiskika?
Tumizgani
Tumizgani
KABUKU KA UTEŴETI NA UMOYO WACHIKHRISTU
Chitumbuka
Uchimi Wakwimikana na Ture Ukukhozga Chipulikano Chithu mu Mazgu gha Chiuta
https://assetsnffrgf-a.akamaihd.net/assets/m/202017253/univ/art/202017253_univ_sqr_xl.jpg


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
Salimo la Davide.
א [Aleph]
37 Ungakwenyeleranga na ŵanthu ŵaheni charaPanji kuchitira sanji awo ŵakuchita ubendezi.+
2 Ŵafotenge luŵiro nga mbutheka,+Ŵawomirenge nga mbutheka uwo wanguŵa wakubiliŵira.
ב [Beth]
3 Gomezga Yehova na kuchita uwemi.+Khala mu charu chapasi na kuchita mwakugomezgeka.+
4 Ukondwere chomene mwa Yehova,Ndipo wakupenge ivyo mtima wako ukukhumba.
ג [Gimel]
5 Nthowa yako uyipeleke kwa Yehova,+Umugomezge, ndipo wakovwirenge.+
6 Wangweluskenge urunji wako nga ni matandakucha,Na weruzgi wako nga ni muhanya pakati.
ד [Daleth]
7 Khala chete pamaso pa Yehova+Na kumulindilira mwakuzika.
Ungakwenyeleranga chara na munthuUyo vinthu vikumwendera makora.+
ה [He]
8 Taya ukali, leka kutukutwa.+Ungakwenyeleranga chara na kwamba kuchita uheni.
9 Pakuti ŵaheni ŵazamudumulika,+Kweni awo ŵakugomezga Yehova ŵazamuhara charu chapasi.+
ו [Waw]
10 Kwakhala kanyengo kachoko waka, ŵaheni ŵazamuŵakoso chara.+Muzamupenja apo ŵakakhalanga,Ndipo ŵazamuŵapo yayi.+
11 Kweni ŵakuzika ŵazamuhara charu chapasi,+Ŵazamukondwa chomene na mtende ukuru.+
ז [Zayin]
12 Munthu muheni wakunozgera chiŵembu murunji,+Wakumumemenera mino.
13 Kweni Yehova wamusekenge,Pakuti wakumanya kuti zuŵa lake likwiza.+
ח [Heth]
14 Muheni wakusolora malupanga ghake na kupinda mauta ghake,Kuti wawiskire pasi ŵakuyuzgika na ŵakavu,Na kukoma awo mendero ghawo ngakunyoloka.
15 Kweni lupanga lwawo luŵalasenge ŵekha mu mtima wawo.+Mauta ghawo ghaphyokenge.
ט [Teth]
16 Tuchoko waka uto murunji wali nato nthuwemiKuluska vinandi ivyo ŵaheni ŵanandi ŵali navyo.+
17 Pakuti mawoko gha muheni ghaphyolekenge,Kweni Yehova wawovwirenge murunji.
י [Yod]
18 Yehova wakumanya ivyo vikuwira ŵambura kafukwa,Ndipo chiharo chawo chikhalilirenge muyirayira.+
19 Ŵakhozgekenge soni chara mu nyengo ya soka,Mu nyengo ya njara, ŵaŵenge na vinandi chomene.
כ [Kaph]
20 Kweni ŵaheni ŵamalenge,+Ŵalwani ŵa Yehova ŵazgeŵelekenge nga mbutheka wakubiliŵira ku malo ghakuliskako viŵeto.Ŵamwalalikirenge nga ni josi.
ל [Lamed]
21 Muheni wakubwereka ndipo wakuwezga chara,Kweni murunji ngwalusungu ndipo wakupa.+
22 Awo Chiuta wakuŵatumbika ŵaharenge charu chapasi,Kweni awo waŵatemba ŵadumulikenge.+
מ [Mem]
23 Yehova wakulongozga mendero gha munthu,+Para wakukondwa na nthowa zake.+
24 Nanga wangakhuŵara, wawirengethu yayi,+Pakuti Yehova wakumukora pa woko.+
נ [Nun]
25 Nkhaŵa mwana, sono nili muchekuru,Kweni nindawonepo kuti murunji wasidika,+Panji ŵana ŵake kupempheska chingwa.+
26 Nyengo zose wakubwerekeska kwawanangwa,+Ndipo ŵana ŵake ŵatumbikikenge.
ס [Samekh]
27 Patukako ku uheni, uchite uwemi,+Ndipo ukhalilirenge muyirayira.
28 Pakuti Yehova wakutemwa urunji,Ndipo waŵasidenge yayi ŵakugomezgeka ŵake.+
ע [Ayin]
Nyengo zose ŵaŵenge ŵakuvikilirika.+Kweni mphapu ya muheni yizamudumulika.+
29 Ŵarunji ŵazamuhara charu chapasi,+Ndipo ŵazamukhala mwenemumo muyirayira.+
פ [Pe]
30 Mulomo wa murunji ukupeleka vinjeru,Lulimi lwake lukuyowoya vya urunji.+
31 Dango la Chiuta wake lili mu mtima wake.+Malundi ghake ghatelemukenge yayi.+
צ [Tsade]
32 Muheni wakuŵenda murunji,Wakukhumba kumukoma.
33 Kweni Yehova wamupelekenge yayi mu woko la munthu uyu,+Panji kumusanga na mulandu para wakweruzgika.+
ק [Qoph]
34 Gomezga Yehova na kwenda mu nthowa yake,Ndipo wakukwezgenge kuti uhare charu chapasi.
Para muheni wakudumulika,+ iwe uwonenge.+
ר [Resh]
35 Ine nili kuwonapo munthu wankhaza na muheniWakuthaza nga ntchikhuni cha vwinthu mu dongo lanyata.+
36 Kweni wakafwa mwamabuchi na kuzgeŵelekera.+Nkhamupenja ndipo wakasangika yayi.+
ש [Sin]
37 Umulaŵisiske munthu wambura kafukwa,Na kuwona uyo ngwakunyoloka,+Pakuti munthazi, munthu uyu waŵenge mu mtende.+
38 Kweni ŵakuswa malango wose ŵaparanyikenge.Ŵanthu ŵaheni ŵadumulikenge.+
ת [Taw]
39 Chiponosko cha ŵarunji chikufuma kwa Yehova.+Ndiyo ni linga lawo mu nyengo ya suzgo.+
40 Yehova waŵawovwirenge na kuŵathaska.+
Waŵathaskenge na kuŵaponoska kwa muheni,Chifukwa ŵakubisama mwa iyo.+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Masalimo 37
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
November 27–December 3
NAHUMU 1–HABAKUKU 3
Sumu 51 ndi Pempheru
Mazu Ngakwamba (Mamin. 3 pamwenga kusikiya pasi)
CHUMA CHAKUTULIYA M’MAZU NGAKU CHIUTA
“Lutirizgani Kuja Masu Mwauzimu”: (Mamin. 10)
[Wonesani vidiyo yakuti Vo Vingatiwovya Kuvwisa Buku la Nahumu.]
[Wonesani vidiyo yakuti Vo Vingatiwovya Kuvwisa Buku la Habakuku.]
Haba. 2:1-4—Titenere ‘kulutirizga kulindizga’ zuŵa la cheruzgu chaku Yehova kuti tizitaskiki (w07-CN 11/15 10 ¶3-5)
-
Kufufuza Fundu Zakuzirwa za M’Bayibolu: (Mamin. 8)
Nahu. 1:8; 2:6—Kumbi Nineve wangubwangandulika wuli? (w07-CN 11/15 9 ¶2)
Haba. 3:17-19—Kumbi titenere kusimikizanji chinanga kuti tingakumana ndi masuzgu Aramagedoni yechendachitiki kweniso pa nyengu yo yazamuchitikiya? (w07-CN 11/15 10 ¶10)
Kumbi mwasambiranji vakukwaskana ndi Yehova pakuŵerenga Bayibolu sabata yinu?
Kumbi ndi fundu zinyaki nizi zakuzirwa zo mwasaniya pakuŵerenga Bayibolu sabata yinu?
-
Kuŵerenga Bayibolu: (Mamin. 4 pamwenga kusikiya pasi) Haba. 2:15–3:6
KUSAZGIYAKU LUSU LIDU MU UTEŴETI
Ulendu Wakwamba: (Mamin. 2 pamwenga kusikiya pasi) hf—Kambani mazu ngo ngangakuwovyani kuti muziweliyeku.
Ulendu Wakuweliyaku: (Mamin. 4 pamwenga kusikiya pasi) hf—Gwirisiyani ntchitu kabuku ko kagwirisikiya ntchitu pa ulendu wakwamba. Longoni mo mungachitiya ulendu wakuweliyaku.
Nkhani: (Mamin. 6 pamwenga kusikiya pasi) w16.03 23-25—Mutu: Kumbi Mungawovya Mumpingu Winu?
TICHITENGI VINTHU NGE AKHRISTU
Sumu 40
“Lutirizgani Kuja Masu Mwauzimu Chinanga Kuti Vinthu Vingasintha”: (Mamin. 15) Nkhani yakukambisana. Wonesani vidiyo yakuti Jani Akukho Mwauzimu Chinanga Kuti Vinthu Vingasintha.
Sambiru la Bayibolu la Mpingu: (Mamin. 30) kr mutu 10 ¶12-19, bokosi la mutu wakuti “Kusambira Vinandi pa Nkhani ya Kugwiriskiya Nchitu Mphinjika”
Kambani Mwakudumuwa vo Tasambira Kweniso vo Tazamusambira Sabata Yamawa (Mamin. 3) Kambiyani abali ndi azichi kuti mu mwezi wa December tazamugaŵiya magazini ya Jani Masu! yamutu wakuti “Kumbi Charu Chepafupi Kumala?” Vidiyo ya masachizu nga vo tingakamba yo tazamukambisana sabata yakwamba ya December, yiŵikikengi pa JW Library pa November 30. Apharazgi akhumbika kuyesesa kuzigwiraku ntchitu yakugaŵiya magazini iyi.
Sumu 54 ndi Pempheru


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Mazgu ghakazgoka thupi (1-18)
-
Ukaboni uwo Yohane Mubatizi wakapeleka (19-28)
-
Yesu ni Mwana wa mberere wa Chiuta (29-34)
-
Ŵasambiri ŵakwamba ŵa Yesu (35-42)
-
Filipu na Nataniyeli (43-51)
1 Pakwamba pakaŵa Mazgu,+ Mazgu wakaŵa pamoza na Chiuta,+ ndipo Mazgu wakaŵa chiuta.+
2 Uyu wakaŵa na Chiuta pakwamba.
3 Vinthu vyose vikaŵako kwizira mwa iyo,+ ndipo kwambura iyo palije chinthu nanga ntchimoza chikaŵako.
4 Umoyo ukaŵako kwizira mwa iyo, ndipo umoyo ukaŵa ungweru wa ŵanthu.+
5 Ndipo ungweru ukuŵala mu chisi,+ kweni chisi chatondeka kuwuthereska.
6 Kukiza munthu uyo wakatumika kuŵa mwimiliri wa Chiuta, zina lake wakaŵa Yohane.+
7 Munthu uyu wakiza nga ni kaboni, kuti wachitire ukaboni ungweru,+ kuti ŵanthu ŵa mitundu yose ŵagomezge kwizira mwa iyo.
8 Iyo wakaŵa ungweru wura chara,+ kweni wakiza kuzakachitira ukaboni ungweru wura.
9 Ungweru wenecho uwo ukupeleka ungweru ku ŵanthu wose ukaŵa pafupi kwiza mu charu.+
10 Wakaŵa mu charu,+ ndipo charu chikaŵako kwizira mwa iyo,+ kweni charu chikamumanya chara.
11 Wakiza kukwake, kweni ŵanthu ŵakwake ŵakamupokelera chara.
12 Ndipouli, wose awo ŵakamupokelera, wakaŵapa mazaza ghakuti ŵaŵe ŵana ŵa Chiuta,+ chifukwa ŵakaŵa na chipulikano mu zina lake.+
13 Ndipo ŵakababika na ndopa chara panji mu khumbo lathupi panji mu khumbo la mwanalume, kweni na Chiuta.+
14 Ntheura Mazgu wakazgoka thupi+ ndipo wakakhalanga pakati pithu, ndipo ise tikawona uchindami wake, uchindami nga ni uwo mwana wapadera+ wakupokera kwa awiske, ndipo wakaŵa wakuzura na lusungu lwa Chiuta ndiposo unenesko.
15 (Yohane wakamuchitira ukaboni, nakuti wakachemerezga kuti: “Uyu ndiyo nkhayowoyanga kuti: ‘Uyo wakwiza pamanyuma pane wakunijumpha, chifukwa iyo wakaŵako pambere ine nindaŵeko.’”)+
16 Chifukwa chakuti iyo wali na lusungu lukuru, nase tikulutilira kupokera lusungu lukuru.
17 Dango likapelekeka kwizira mwa Mozesi,+ lusungu lukuru+ na unenesko navyo vikaŵako kwizira mwa Yesu Khristu.+
18 Palije munthu wali kuwonapo Chiuta umo kuli kuŵira,+ mwana wapadera yekha wa Chiuta+ uyo wali pafupi na Awiske+ ndiyo wamulongosora.+
19 Uwu mbukaboni uwo Yohane wakapeleka, apo Ŵayuda ŵakamutumira ŵasembe na Ŵalevi kufuma ku Yerusalemu kukamufumba kuti: “Kasi ndiwe njani?”+
20 Ndipo wakazomera, wakakana chara, kweni wakati: “Ndine Khristu chara.”
21 Ndipo ŵakamufumba kuti: “Ipo ndiwe njani? Kasi ndiwe Eliya?”+ Iyo wakati: “Ndine chara.” “Kasi ndiwe Ntchimi?”+ Ndipo wakazgora kuti: “Yayi.”
22 Ntheura ŵakati kwa iyo: “Ndiwe njani? Tiphalira mwakuti tikaŵazgore awo ŵali kutituma. Kasi wamweneko ukuti ndiwe njani?”
23 Iyo wakati: “Ndine lizgu la uyo wakuchemerezga mu mapopa kuti, ‘Nyoloskani nthowa ya Yehova,’+ nga umo ntchimi Yesaya yikayowoyera.”+
24 Sono awo ŵakatumika ŵakafuma ku Ŵafarisi.
25 Ntheura ŵakamufumba ndipo ŵakati kwa iyo: “Chifukwa wuli pera ukubatiza, usange iwe ndiwe Khristu chara panji Eliya panji Ntchimi?”
26 Yohane wakaŵazgora kuti: “Ine nkhubatiza na maji. Pakati pinu pakwimilira munyake uyo mukumumanya chara,
27 ndiyo wakwiza pamanyuma pane, ndipo ine nili wakwenelera chara kusutura nthambo ya chilyato chake.”+
28 Vinthu ivi vikachitikira mu Betaniya sirya linyake la Yorodani, uko Yohane wakabatizanga.+
29 Zuŵa lakulondezgapo, wakawona Yesu wakwiza kwa iyo, ndipo wakati: “Wonani, Mwana wa mberere+ wa Chiuta uyo wakuwuskako kwananga+ kwa charu!+
30 Uyu ndiyo nkhayowoyanga kuti: ‘Pamanyuma pane pakwiza munthu munyake uyo wakunijumpha, chifukwa wakaŵako pambere ine nindaŵeko.’+
31 Nanga ndine nkhamumanya chara, kweni ine nkhiza kuzakabatiza na maji kuti iyo wawoneke kwa Israyeli.”+
32 Yohane wakachitiraso ukaboni, wakati: “Nkhawona mzimu ukukhira nga ni nkhunda kufuma kuchanya, ndipo ukakhala pa iyo.+
33 Nane nkhamumanya chara, kweni Uyo wakanituma kubatiza na maji wakaniphalira kuti: ‘Waliyose uyo ukuwona mzimu wakhilira pa iyo na kukhala pa iyo,+ uyu ndiyo wakubatiza na mzimu utuŵa.’+
34 Nawona, ndipo napanikizga kuti uyu ni Mwana wa Chiuta.”+
35 Kweniso zuŵa lakulondezgapo, Yohane wakimilira pamoza na ŵasambiri ŵake ŵaŵiri.
36 Ndipo wakati wawona Yesu wakwenda, wakati: “Wonani, Mwana wa mberere+ wa Chiuta!”
37 Ŵasambiri ŵaŵiri ŵara ŵakati ŵapulika mazgu agha, ŵakalondezga Yesu.
38 Penepapo Yesu wakang’anamuka, ndipo wakaŵawona ŵakumulondezga, wakati kwa iwo: “Kasi mukupenja vichi?” Ŵakati kwa iyo: “Rabi (kung’anamura “Msambizgi”), kasi mukukhala nkhu?”
39 Wakati kwa iwo: “Zaninge muwone.” Ntheura ŵakaluta na kuwona uko wakakhalanga, ndipo zuŵa lira ŵakakhala nayo. Likaŵa pafupifupi ora la 10.
40 Andireya+ munung’una wa Simoni Petrosi wakaŵa yumoza wa ŵaŵiri awo ŵakapulika ivyo Yohane wakayowoya na kulondezga Yesu.
41 Chakwamba iyo wakasanga mukuru wake Simoni, ndipo wakati kwa iyo: “Tamusanga Mesiya”+ (kung’anamura “Khristu”).
42 Wakaluta nayo kwa Yesu. Yesu wakati wamulaŵiska, wakati: “Ndiwe Simoni+ mwana wa Yohane, uchemekenge Kefase” (kung’anamura “Petrosi”).+
43 Zuŵa lakulondezgapo, Yesu wakakhumbanga kuluta ku Galileya. Ntheura wakasanga Filipu+ ndipo wakati kwa iyo: “Uŵe mulondezgi wane.”
44 Filipu wakaŵa wa ku Betesayida, mu msumba wa Andireya na Petrosi.
45 Filipu wakasanga Nataniyeli+ ndipo wakati: “Tasanga Yesu, mwana wa Yosefe,+ wa ku Nazarete uyo Mozesi mu Dango wakalemba vya iyo, kweniso uyo Ntchimi zikayowoyanga.”
46 Kweni Nataniyeli wakati kwa iyo: “Kasi ku Nazarete kungafuma kanthu kawemi?” Filipu wakati kwa iyo: “Zanga uwone.”
47 Yesu wati wawona Nataniyeli wakwiza kwa iyo, wakati: “Wonani, Muisrayeli nadi, mwa uyo mulije upusikizgi.”+
48 Nataniyeli wakati kwa iyo: “Mwanimanya wuli?” Yesu wakamuzgora kuti: “Nangukuwona pambere Filipu wandakucheme, apo wanguŵa musi mu khuni la mkuyu.”
49 Nataniyeli wakamuzgora kuti: “Rabi, ndimwe Mwana wa Chiuta, ndimwe Themba la Israyeli.”+
50 Yesu wakati: “Kasi ukugomezga chifukwa chakuti nayowoya kuti nangukuwona musi mu khuni la mkuyu? Uwonenge vinthu vikuru kuluska ivi.”
51 Wakamuphaliraso kuti: “Nadi nkhumuphalirani imwe mwaŵanthu kuti muzamuwona kuchanya kwajulika ndipo ŵangelo ŵa Chiuta ŵakukwera na kukhilira kwa Mwana wa munthu.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Yohane 1
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg